text:
Skirbi pa Digna Laclè-Herrera
Un homber un dia a cumpra un cunucu.
Pero e no tabata sa nada di trabou di un cunukero.
Su yiunan tabata hopi chikito ainda, asina ta cu tabata e so pa haci tur trabou.
El a dicidi di acudi cerca su bisiñanan pa yudansa. Nan si tabatin hopi yiu grandi cu hopi experiencia.
Gustosamente e bisiñanan a laga nan yiunan bay traha cerca e homber aki, ya asina e yiunan por a gana nan pan y alabes yuda e homber. Cu yudansa di tur e hobennan balente aki e cunukero por a mira con dia pa dia e trabou tabata progresa.
Prome cos nan a cuminsa fens e tereno.
Djey trabou di rosamento, cobamento di pos, instalamento di mulina y di pompnan, tuberia, enfin tur e trabounan preparativo. Despues nan por a cuminsa planta.
E trahadonan tabata cuminsa traha masha tempran y pesey nan a dicidi di keda biba cerca e doño di cunucu, kende a haya esaki un bon idea. De bes en cuando nan tabata bay pasa fin di siman na cas di nan mayornan.
Doño di e cunucu tabata masha satisfecho y e trahadonan tambe, pasobra e trabou tabata bay masha bon mes. Tur hende tabata biba feliz. Hasta a yega asina leu cu e doño a adopta algun di e trahadonan como su propio yiu. E cunucu tabata berde bunita. Maishi, bonchi, pinda tur tabata florece. Ya pronto nan por a spera e prome cosecha y tur preparacion tabata wordo haci pa e dia aki. Algun di e trahadonan a propone e cunukero pa nan cria algun bestia.
Poco poco e criansa di bestia tambe tabata progresa. Baca, porco, galiña y carne. Speransa di carni y lechi na abundancia. Por fin a yega dia di e prome cosecha. Tabatin hopi fiesta.
Tur hende a come y bebe nan bariga yen.
Bisiñanan tambe a tuma parti na e fiesta. Esta dushi harmonia.
Mangashinanan tabata yen di cuminda.
E cunukero cu e trahadonan tabata bay asina bon cu otro, cu nan a combini di sigui traha hunto pa hiba e cunucu mas a dilanti.
E cunukero a compronde masha bon cu e so no por a sigui haci e trabou, ya cu su yiunan mester a siña hopi ainda pa nan por a yud’e.
Mientras tanto cu su cunucu tabata creciendo y tabata produci na abundancia, e cunucunan di e bisiñanan tabata keda ‘tras pasobra yiunan tabata afo.
E cunukero tabata nota esey y a compronde cu pa sigui tene trahadonan cerca dje lo e mester a paganan mas y mas y tratanan hopi mas bon. Ta p’esey e tabata uza tur sorto di labia pa nan keda: ‘Boso ta manera un yiu pa mi. Mira e cunucu aki. Ta boso obra y boso por ta orguyoso’.
Asina, cu palabranan bunita y hopi promesa e por a retene e trahadonan na su lado y a sigui probecha di nan hubentud. Pa ora cu su yiunan ke ta grandi e trahadonan lo no haci mucho falta mas y nan lo no ta di mucho probecho mas ni pe ni pa nan mayornan.
E trahadonan mientras tanto a cuminsa stima e cunucu, cual gracias na nan esfuerso a bira e cunucu mas prospero den bisindario.
Segun cu e yiunan di e cunukero tabata bay creciendo nan a cuminsa siña e trabou, pero algun di nan no tabatin mucho ambicion.
E trahadonan a ripara cu ya e cunukero a cuminsa tratanan cu menos cariño, aunke nan tabata traha cu mesun amor cu cual nan a principia. Nan a compronde cu tabata pa motibo di e yiunan y algun di e trahadonan mas bieu a dicidi di bolbe nan cas paternal.
E otronan cu a keda ‘tras a nota cu e yiunan mas grandi a cuminsa ta tratanan cu arogancia. E yiunan adoptivo tambe tabata sufri pa e menosprecio cu cual nan tabata wordo trata door di nan ‘rumannan’. Poco poco e ambiente dushi y apasibel tabata cambiando pa un ambiente di odio y cudishi. E yiunan mayor di e cunukero tabata hinca poco poco desconfiansa den e rumannan chikito, y esakinan tabata bay creciendo cu e idea fiho cu e trahadonan aki y e bisiñanan kier a podera di nan cunucu. Dia pa dia e abismo di odio aki tabata bira mas hundo.
E yiunan tabata sa cu sin yudansa di e trahadonan nan lo no por sigui tene e cunucu na e mesun nivel di prosperidad, pasobra ainda tabatin hopi cos cu nan no tabata por a haci. Esey tabata duna nan un sentido di frustracion cual tabata haya un escape den trata e trahadonan dia pa dia cu mas menosprecio.
Door cu nan a crece segun e cunucu tabata produci mas y mas nan no a pone mucho interes pa siña. Papa tabatin placa suficiente pa dunanan un bida di luho. Nan no a conoce tempo miho loke nan tabatin. Placa no tabatin balor pa nan.
Algun di nan no tabatin ambicion pa siña, pero pa traha mucho menos. Cu tristesa e cunukero tabata mira tur e cosnan aki, ma e no por a haci nada, pasobra ta e mes a duna su yiunan malcriansa. E no a siñanan respeta e trahadonan y aprecia nan trabou.
E bon bida cu tabatin antes entre e y su bisiñanan tambe a cuminsa mustra un cambio.
Mas y mas nan tabata alehanan di dje y di su yiunan.
E trahadonan cual antes tabata sintinan asina feliz cerca dje, un pa un a prefera di bolbe cerca nan mayornan.
Nan tabata sinti nan mes humilia door di e accion di nan yiunan, kendenan tur dia tabata menasanan y recordanan cu nan tabata doño, nan tabata legitimo.
Esun cu tabata casa cu yiu muhe di e cunukero no tabata sa na kico e tene, pasobra ni e tabata wordo considera un miembro di e famia.
‘Mira con duro mi a traha y cu cuanto amor mi a yuda haci e cunucu aki loke awe e ta, sinembargo den wowo di mi cuñanan mi no tin mesun balor y ni mesun derecho cu nan’.
Riba un bon dia tur e intriga y hincamento di palo bou candela a alcansa su punto culminante. E yiunan di e cunukero a duna e trahadonan un sota tremendo y a core cu nan. Cu awa na wowo nan a bandona e cunucu, na unda nan a traha un gran parti di nan bida. E cunucu cu nan a stima, pasobra ta nan trabou a dun’e grandesa. E yiunan a keda ‘tras triunfante. Porfin nan a logra nan deseo. Awor ta nan lo bay dirigi tur cos.
E rumannan mas rebelde a cuminsa pone orden riba esunnan mas pacifico pero den nan curason nan tabatin poco miedo pasobra ta hustamente esakinan tabata miho capacita pa trabou. Nan tabata sabi cu nan lo mester depende di e rumannan aki sino cos lo bay fatal.
Despues di poco tempo ya hende por a mira con e cunucu tabata bay atras, pasobra e rumannan cu a grita cu boca mas grandi: ‘E cunucu ta di nos’ tabata net esunnan cu no tabata traha pero tabata steun riba papa su placa na banco. E rumannan cu si tabata specialisa den e trabou no tabata por cu tanto trabou nan so.
Dia pa dia e cunucu tabata rindi menos. Algun di e posnan a seca, mulinanan tabata traha defecto y yerba shimaron a cuminsa domina e luga.
Cosecha aña pa aña tabata bira menos. Hamber a forsa algun di e rumannan pa bay busca trabou otro parti. E otronan cu a keda ‘tras tabata biba den un pleito continuo pa cuminda.
Hasta a yega asina leu cu nan mester a ‘poteca e cunucu pa nan por a paga e debenan mas urgente.
Bieu, sin forsa y desilusiona e cunukero a sinta tristo riba un banki, mientras den su pensamento e ta mira su cunucu di antaño, berde y bunita orguyo di e bisindario.
Un di su nietonan a yega cerca dje, flaco, sushi y hambriento cu un stem debil e ta puntra: ‘Padushi ta pakico bo ta yora?’
Augustus, 1973


c: text/html

text:
E artikulo aki a keda públiká anteriormente riba facebook/FengShuiKòrsou dia 26 desèmber 2017
©Skibi pa Reyna Joe
Segun mi tur hende ke un bida bon, pa kaminda abo ta, abo por ta salú, trankil, prospero i abundante; ke men ku ta importante tambe kiko bo ta wak rondó di bo.
Di mes si ta abo mes ta dekorá bo lugá ku bo por hasi bon uso di Feng Shui pa bo por manehá i benefisiá di bon energia (chi) rondó di bo.
I no
ta asina ku bo mester pone imágen di Santu i flor so rondó di bo pasobra tin asina tantu imáhen bunita ku bo por benefisiá di wak.
Evitá den bo kas pa na bo muraya tin imágennan di animalnan feros i peligroso, kaminda bo ta wak kon a kaba di yag un animal tur na sanger, kabes di karpachi, tur forma di violensia ku na promé instante por ta un deseo òf deklarashon di ta viktorioso pero ku bon mirá ta e forma mihó pa pisa bo bida.
Loke bo ta mira den bo kas mester ta trese alegria serka bo, e mester lagabu sinti bon i te asta dunabu gana di keda kas.
Si bo ke un bida notabel ku Feng Shui anto paga masha bon tinu na kiko tin poné den bo kas.
Bo ke sa mas?
Komuniká ku bo konsehero di Feng Shui na fengshuikorsou168@gmail.com.
Kos bon so pa bo.
©Feng Shui Kòrsou

robotstxt: allowed

filter: keep


text:
Di gobernashon Tailandés no a firma di cryptocurrency di komersio, 'e Minister di Trabou, Pisa Tantivorawong, ma di marka informativo na tegen pida digitalisa ta hasi mas kla den un luna.
Despues di un diskushon recent, agensia relacionnan di bon den e di regular no por velosidat uza e vertalen, tin e regular i reina ta forma adecua, Mr Pisa bisa den e dia di ayera’c “Ainda Despegue Di 2018” seminario organisa pa e Bot di Awe.
E ofisina sentral, ZES, Ministerio di trabou i At En Laba di Placa di e Ofisina di (Amlo) tin plania stablesé un pone di trabou pèrkurá pa kontrolá e posibel midí na regula e digital.
Un fuente di e Ministerio di Finansa a bisa ku e trabou di pone di pronto ta stipulá un marka regular pa e digital.
E regulashon di cryptocurrencies lanta difikultat e instrukshonnan di e no ei konseho riba e mihó kustumbernan di materia di reglamentu, bisa e fuente.
Autor: Richard Beernan
Post relacionnan:
Un tracking parlamento Europeo...
Durante e aña pasá, ...
Other Tras, un me...


text:
Awe ta dia di luto pa nos recorda e dos angelitonan Rishandroh y Eugene cu a perde nan bida a consecuencia di violencia domestico. Ban uni awe, demostrando convivencia, demostrando nos rechaso y principalmente demostrando nos compromiso pa algo asina no bolbe pasa. Cu Rishandroh y Eugene sosega na pas y cu Dios duna nan famianan hopi forsa
Siguientemente e programa pa cu e acto di entiero di Rishandroh y Eugene”
– E restonan mortal di Rishandroh y Eugene lo sali pa 12 or y 30 for di Ad Patres Funeral Home pa Misa Catolico Sta. Teresita na San Nicolas. Nan lo ta reposa for di 1 or di merdia te cu 4 or di atardi den misa. Lo tin oportunidad pa condoleer famia den misa.
- Pa 2.45 Alumnonan di Commandeur Pieterboerschool lo canta e himno di scol.
- Pa 3 or di atardi, Minister Presidente lo dirigi su mes, en corto na esunnan presente.
- Pa 3 or y 10 Alaska lo canta e cantica cu el a compone pa Rishandroh y Eugene
- Pa 3 or y 15 Famia Frans ta despedi di e defuntonan
- Pa 3 or y 30 Famia Anastasia ta despedi di e defuntonan
- Pa 3 or y 45 Jeon ta canta R.I.P. Little Soldiers
- Pa 4 or di atardi, lo tuma luga e acto di entiero, saliendo for di Misa Sta. Teresita na San Nicolas, pa santana catolico na Zeewijk.
Ta pidi pa tur mucha cu asisti na e entiero pa bin bisti cu T-shirt di Cookie Monster of un t-shirt color blauw cla. Tambe por bin cu un peluche.
Lo tin un box disponibel den misa pa asina por haci un donacion pa Casa Cuna. Ta wordo pidi na famia pa por fabor, no saca potret of filma e defuntonan di cerca. Respeta e defuntonan.
Conseho di Minister a declara 6 di December como Dia di Luto, un Dia di Refleccion.


text:
Seguridat móbil
Ora bo usa MCB Mobile, e siguiente medidanan di seguridat ta protehá bo datonan.
Protekshon di bo informashon
- Ora bo usa MCB Mobile, bo kuentanan ta protehá mediante kriptografia di 128 bit, meskos ku na Online Banking.
- Pa bo login na MCB Mobile, bo ta usa e mesun Usuario i Kódigo di Akseso (password) ku na MCB Online Banking.
- Ora bo login na MCB Mobile, semper nos ta pidibo duna nos outentikashon adishonal, por ehèmpel ku un e-Pass.
- MCB Mobile no ta warda informashon di kuenta personal riba smartphone i tablet. Pues, si un hende hòrta bo telefòn, bo kuenta di banko no ta den peliger.
Baha e Mobile App na un manera sigur
MCB su Mobile Apps ta disponibel solamente via Apple App Store i Google Play. Ora bo baha e Mobile App di MCB riba bo telefòn òf tablet, wak bon pa bo hasié solamente for di un di e sitionan di konfiansa akí i no for di niun otro fuente. Ademas, promé ku bo baha un app, paga tinu ken a trah’é. MCB lo no pidibo baha niun app ku no ta nos mes a desaroyá. No ‘root’ ni ‘jailbreak’ bo telefòn òf tablet (esta, no kita e restrikshon ku ta blòkia instalashon di sierto software) pa asina evitá e limitashonnan ku bo kompania di telekomunikashon òf e fabrikante di bo aparato a fiha. Si bo hasi esei, e medidanan di protekshon instalá riba bo aparato pa defend’é kontra e peligernan ku ta eksistí lo no funshoná mas.


text:
Un tersio yama Martien Verstraaten feu Ulanda titula su mes paragnostiko ku afinidat religion Afro-Brasilero Candomble a yega Kòrsou konkel mente di hende di klase haltu bisando ku e por yuda nan vibra mas haltu. Rondona ku misterio barata ela laga sa ku e si sa unda Nataly Haloway ta dera na Aruba i yen kos mas pa bende su kredibilidat serka e akademikonan hambra pa un pida bolo eksotiko di esoterika Afrikano. Na kwa emisora e chatiger spiritual a wordu risibi ku brasa habri? Aya na Otrobanda, Z86.
E parse un kuenta di fantasia pero ta kos ku a yega di pasa ne emisora pionero ku a ranka sali den anjanan 70/80 progresivo pero na kaminda a para bira un pantomina di prensa.
Z86 unda propagandistanan di e podernan finansiero, edukashonal tin nan sede antes e bastion politiko mediatiko dje 16 anjanan di partido neoliberal kristian PAR. Awe Z86-Mi-95fm, 88Rockorsou ku ta kai bou kompania mama Curom (Curaçaose Omroep Maatschapij) a hasi 80 anja. Motibu pa selebra podise pero mas un momentu pa analisa e balor ekstra di Z86 komo radio di notisia i programashon.
Durante 2009 e gera di opinion pa gana almanan pa bai di akuerdo ku rekolonisashon ulandes den e referendum a ‘hur’ dos studiantenan di Harvard ku riba ordu di e multi-miyonario Jacob Geltdekker i bufete di abogado VanEps Kunneman VanDoorne a skibi un raport pa grupo Si. Ta na Z86 prome por a skucha nan. Asina semper a purba di opera. For djariba ta harma un trampa mediatiko trata di planta opinionnan den kabes dje skuchado ku lo skohe e banda dje elite ekonomiko.
E radio di Lio ‘Paps’ Capriles ku a
usa e emisora pa santifika su reinado na banko Maduro ku maneho wisewas sosial neoliberal pero tambe di Leo Floridas e rei di yoga ku semper a bringa pa trese un balansa mas sosial den aire. Floridas tabata e soldat solitario na Otrobanda ku pa ya algu anja a taha Orlando Cuales diplomatikamente ku Z86 ta bezig di tene su skuchado bobo i ta boikotia e bos dje pueblo empobresa, e disidente politiko, e movementunan sosial progresivo anti-elite.
Orlando Cuales antes eks komesario pa Banko Sentral perdiendo tur integridat komo direktor di un emisora i pa periodismo en general. Sintando den Banko Sentral i manehando un radio ta deskwalifikabu di por kwestiona e sektor finansiero ku ta e ardu mayo pa ekonomia drei.
Ora hende basha nan litania kon presidente di Venezuela Hugo Chavez ta sinta pa 14 anja niun no ta puntra nan mes kombin na Banko Sentral tin un direktor ku ta fasilitado di labado di plaka i bon wardado di tur instituto elite finansiero ya sinta pa mas ku 20 anja. Z86 sigur nunka por a lanta kritika.
Gonzalo Cuales bosero di VBC (Verenigd Bedrijfsleven Curacao) i trahando komo moderado dje prome talkshow di Korsou: 21-21 mainta i periodista, lesado di notisia merdia. Otro imposibilidat ku un hende ku a studia periodismo den Karibe ku sa kiko ta su etika, por ta asina astuto di tog serbi un organisashon di elite komersial i na otro banda hungando su rol komo vigilado di sosiedat via prensa. Serbishi di dos dios na mesun momentu a komberti e rumannan Cuales den un duo den media ku ta super-inkonfiabel i no ta laga di duda kon nan a perfekshona e arte di ta un maton mediatiko. Tur esaki sin niun protesta, kritika ofishal di nan koleganan den media.
Z86 e skol pa Yves Cooper kaminda ela hanja su lesnan di reportero serka otro mago di media manipulashon Mariano Heyden i Orlando Cuales.
E luga unda Cooper mester a kita pasobra ela ninga di enganja pueblo, demonisa Anthony Godett lider di Frente Obrero Liberashon 30 di mei dia ku FOL tabata e menasa politiko pa PAR. Esnan ku no a rebeldia kontra mandato di Z86 despues a promove komo relashonista publiko of a kaba den sektor priva of gobiernu.
Durante e santu sakrefisio awemainta pastor Curtis Meris a trese dilanti ku un medio di komunikashon mester karga vishon pero mas importante amor. Bosnan karga ku kritika lo puntra nan mes kombin Z86 a bira den pasado e radio eskohi pa e notorio Pare de Sufrir e iglesia brasilero ku a mafia sen di hende? Ta sa delanta ku ta gengster religioso nan ta pero esei no tabata importa Orlando Cuales. Te plaka e ta wak hende lo konklui. Mas asombro tin pe hecho ku un emisora di trayektoria largu ku supuestamente a hasi asina tantu kos bon pa komunidat i tur anja un pastor katoliko ta trata di bendishone no tin ni un programashon religioso kristian pa anjos? Kosnan ku ni e hipokrita mas grandi na mundu por skapa di kontesta.
E emisora ku a keda riba frekwensia AM su bon ta ku bo sa ora e diosnan chiki finansiero of di kalke otro sektor ta papia einan bo ta hanja e chens di skucha kon nan ta pensa di desaroyonan di nan isla.
Un moda perfekto pa midi kon e nivel di odio pa bo mes identidat, kolonialismo nobo, klasismo, rasismo, seksismo, nivel di spiritualidat i tur otro asuntunan den sosiedat ta subi baha.
Tanten Z86 te sanktuario pa defende sistema kapitalismo sin mustra ku bo a arepenti di bo manipulashon struktural na gran eskala e lo keda chambuka den e zona di muribundu. E debilidat di wanta pueblo den ignoransia i purba di laganan alaba kapitalismo sin ke modifike ta desastroso. Proklamando bo mes komo e pionero den radio difushon. Ungi bo mes komo e profetanan di periodismo, e mesia di media sin
por a hiba e mundu di media dilanti hisando su kalidat pero si keda batie fini, yame kaotiko mal bruha ta lokwal nan mes a sembra, tesei ta nan herensia.
E anja aki den 150 anja di sklabitut i kolonialismo ulandes ta e periodo ku nos mester gara tur oportunidat pa kambio ku dos man. 3 di mei UNESCO e parti Karibense ku su sede na Jamaica a skohe Korsou pa ta amfetrion dje asina yama konferensia pa Dia Mundial di Libertat di Prensa (World Press Freedom Day). Un grasia brinda pa nos komunikadonan di media esnan ku tin kurashi saka poko karpachi for di nan kashi kuminsa ku outo-kritika i kana e ruta di skibi, papia, visualisa e berdat pe pueblo sin miedu. Neglishando esei nan lo wordu keda tipifika komo periodismo di plantashon. Hasi lokwal donjonan di kapital bisabu pa pueblo kere den dje. Zethesda den boki pueblo, un wega di palabra dje kas di kuido Bethesda pa hende grandi. Tin por hasta bai un tiki mas leew i premia nan ku e nomber Zatanas-86, ta na nan awo pa di berdat demostra manera Pastor Curtis awe a bedei den basilika Santa Ana: “Komunika ku amor pa komunidat kambia realmente”.
•
•
•
•••
•
••
•
•
•
–» Tin un lista di tur e lidernan ku kurason sosial ku Z86 a ridikulisa, boikotia pa laga papia?
–» Kiko ta e kriteria pa pueblo por evalua kon malu, bon, manipulativo Z86 ta durante e ultimo 25 anja?
–» Ki dia lo bin periodistanan nobo na Z86? Ta miedu nan tin pa traha pa Z86? E pos di periodistanan nobo a seka?
–» Dikon no tin un asosashon di donjonan di media?
–» Unda e organisashon di periodistanan ta? Ken ta kontrola kalidat di notisia i periodismo?
–» Lo yega un dia ku Mariano Heyden lo disidi kiko presis e ke ta? Un hefe di redakshon, un periodista serio ku prinsipio of un hasido di redu tras di un mikrofono na Z86?


text:
ORANJESTAD – Nos di Sportszone Aruba a caba di haya e grato noticia cu e suma cu Wuill tabatatin mester a wordo patronisa unda cu e atleta por a logra entrega esaki prome cu 12or pm cual tawata e deadline pe. Tambe nos por bisa cu Wuill su gasto nan di outfit y equiponan di entrenamento a wordo cubri.
Comunidad di Aruba a ofrece hopi ayudo financiero pa e causa aki. Masha danki di curason pa e cooperacion. &-21 Athletic Aruba ta gradici tur hende cu a respalda e atleta Wuill Vrolijk.
&-21 Athletic a haña cu no ta responsabel pa nos tuma tur e ayudo financiero, sino tuma solamente locual cu ta necesario pa por bay e competencia di CARIFTA Games 2017. Sigur esaki algo di aplaudi pasobra esaki ta loque ta haci deporte y Aruba grandi ora un man ta yuda otro pa asina nos por hiba nos deportistanan y Aruba dilanti.


text:
Mervin Wyatt-Ras: Gobierno a tarda pa entrega presupuesto y awo lo corta cartera di...
Diahuebs dia 17 di Mei ultimo Parlamento a ricibi e ley di “kwalitie heffing” y pa diabierna, esta den menos di 24 ora, a yama un comision di central pa asina por aproba e...
Fraccion di AVP a denuncia abuso di gobierno na Gobernador di Aruba
Fraccion di AVP a presenta diamars mainta tempran na gabinete di Gobernador, unda cu nan a bin atende cu algun asunto. Fuera di esaki tin un reunion den parlamento cu tin di haber cu...
Richard Arends: Preocupante e ansha di morto di gobierno pa pasa ley di medida
"Parlamento a ricibi siman pasa e ley di 'coalitieheffing' un ley cu tin cu regla gran parti e 130 miyon na entrada cu gobierno tin presupuesta pa 2018 y loke ta preocupa nos cu...
Reunion di aumento di BBO/BAZV ta cuminsa AWE mainta trempan
Manera cu a anticipa, Parlamento a core yama e reunion pa pasa e aumento di BBO di 3.5% pa 6% awe diamars pa 8:00am. Esaki pa no stroba e biahenan pa Parlatino y Hulanda....
Marlon Sneek: Pretende di yuda pensionado cu 100 florin pero ta ranca 100 florin...
Ta sumamente importante pa señala algun punto importante relaciona cu e ley di 'crisisheffing' cu gobierno a presenta na Parlamento pa wordo trata e siman aki y lider di fraccion di AVP, sr Marlon...
Atraco y abuso sexual ta bay wordo combati cu man duro
Dialuna mainta Parlamentarionan Alan Howell y Marisol Lopez_Tromp a haci entrega oficial di un iniciativa di ley pa bin cu castigonan minimo pa cierto delitonan. E iniciativa di ley aki a wordo entrega pa e...
Daphne Lejuez: ‘Crisisheffing no ta un escogencia, pero necesario pa sanea deficit di nos...
Den cuadro cu e introduccion di e 'crisisheffing', parlamentario Daphne Lejuez di fraccion MEP ta enfatisa cu esaki no ta un escogencia pero mas bien un necesidad. E parlamentario ta subraya cu e ta algo...
Hendrik Tevreden: Aruba no solamente tin di sali for di crisis, nos tin...
Parlamentarionan di oposicion ta den un racha pa instiga nos ciudadanonan cu informacionnan for di contexto. Sinembargo ora cu bo pone atencion na tur e rapportnan financiero di instancianan imparcial, bo ta nota e...
Arthur Dowers: Mi no lo ataca lider di fraccion MEP manera e ta bisa
Lider di Fraccion di MEP, Rocco Tjon, a bin dilanti bisando cu Parlamentario di Fraccion AVP, Arthur Dowers lo atac’e personalmente. E Parlamentario conoce Arthur Dowers como un persona cu no ta ataca hende y ta contento cu...
Marlon Sneek: Gabinete Wever Croes lo kita 1200 florin di miles di pensionado
Tur pensionado cu un entrada mas halto cu 1107 florin pa luna lo perde nan reparatietoeslag entrante prome di januari 2019. Esaki ta locual ta poni den ley cu Parlamento a ricibi diabierna ultimo y cu...


text:
E Powerade Final Series a continua cu e partido desicivo number 7 riba diasabra ultimo. Den un Stadion Nadi Croes/ Crismo completamento...
ORANJESTAD – Despues di hopi anja diasabra ultimo nos a hanja un gran final di baseball AA den un serie cu a...
ORANJESTAD – POWERADE Play Off Final AA a continua cu partido number 2 di e best out of 7 riba diadomingo atardi...
ORANJESTAD – Tur cos ta cla pa e FINAL di Campeonato Double A cuminsa awe diabierna, 31 maart pa 7:45 PM entre RED...
ORANJESTAD – Diabierna awor e gran final di nos baseball AA ta bay cuminza caminda cu Red Machine lo bay enfrenta e...
ORANJESTAD – Marlboro Sport Club ta un associacon di deporte funda 10 di april 1959. E associacion tin como meta pa promove...
ORANJESTAD – Dialuna anochi, 26 september, a tuma lugar un wega candela entre campeonnan di aña pasa Red Machine y ekipo di Scorpions, na...
ORANJESTAD – Awe dialuna ta rance sali otro siman mas di ABBA su campeonato di baseball AA ora cu Red Machine y...
SANTA CRUZ – Baseball AA a ranca sali ayeranochi den Nadi Croes/Crismo Angela Ballpark cu Campeonato 2016. A duna honor na Coach...
ORANJESTAD – Despues cu e miembronan di Amateur Baseball Bond Aruba a eligi un bestuur nobo pa ABBA na April ultimo, e...


text:
Esaki ta e bot #4 di 4 in the series “360° Titels” (Hasi Click pa agenda) Google pidi den e Tènt di Fotografia, e Kamber di aproksimadamente na haltura di Skouder situá, ta obligá. Möchte… Read More
Streetview: Eigene 360° Bilder optimieren und einbinden. In 2 Minuten Ergebnisse wesentlich verbessern. Ein kleiner Mini Workshop für die Local Guides Connect
Esaki ta e bot #3 di 4 in the series “360° Titels” (Hasi Click pa agenda) Hier entsteht ein kleiner Workshop, den ich aber noch ausarbeiten muss. Im ersten Teil geht es… Read More
Rangers Tico Di E Liña India – 360° Enorme spesialmente pa pober Propiedat di Phone So bekommt Ihr den Tennisplatz richtig abgelichtet.
Reina: “S. P.: E “Phone bieu Tempunan” ami tambe patras di mi – mira un Rico (pa evitá Tension;) Un Liña ku ta un chikitu Benta (den e Calcula) i un Strèp (pa e Sandalia) na otro Banda. Asina, tin un genealógiko Nadirpunkt i e Nos ta esakinan … pa e loke ta sufisiente;)”
360° Di Foto i Dios lihé na WordPress inclui. Plugins. Die richtigen Plugins für die Reise Dokumentation.
Algun di e Lector ta fiha November kla pa nos artíkulo di Needed a averiguá. Tabata trese trat'Pregunta ku ta resien riba vários Barkos Oro, bo ta hasi, pa asina e ta mei duna na. E Tema di Fotografia i e Pelíkula di e mayoria olvidadas. Skohe, tin dos luhoso Produktonan, pa Produktonan sitio i den Oropa no ta dispone. Por ta asina, normalmente, chikitu Atenshon. Ademas, un di nan mester ta final largu plaso di Entregá bisa.


text:
Ami ta cu Naturalesa-tuma accion hunto pa yuda nos medio ambiente
- Details
E aῆa aki World Environment Day (WED) su tema “Iam with Nature” ta pa pidi hendenan pa RE-conecta cu lugarnan cu nan ta stima. Esaki porta un luga cu bo tawata gusta bai, un luga special cu bo ta bishita awo of un luga cu bo ta desea di bai- tin hopi ideanan con pa conecta cu naturalesa y refelciona.
WED ta un plataforma global pa hasi un jamada na publico pa cu e temanan di importancia di medio ambiente como tambe di naturalesa. E dia ta wordo celebra pa milliones di hende rond di mundo. E ta un jamada pa tuma accion hunto pa yuda nos medio ambiente.
Den ki forma nos ta celebra? Celebracion por tuma diferente aspecto. E no ta solamente significa fiesta solamente pero tambe por significa mustra e aprecio den forma inusual pa e medio ambiente dor di reconecta. Tumando accion hunto den forma di un beach clean up, plantamento di mata y competencia di fotographia cu medio ambiente na mente.
Por ehempel e sitaucion imprevisto y lamentabel di e danjonan di oilspill na nos costanan ta pone un extra presion of jamada di auxilio pa voluntarionan. Por acerca Parke National via telefoon 585-1234 pa asina por duna un man cu danjo di e oilspill na nos beachnan y costanan.
Directie Natuur en Milieu a acerca diferente organizacionan pa asina yuda hasi e concientizacion aun mas grandi den transcurso di e aῆa. Mundialmente ta wordo hasi esfuerzonan pa cambionan positivo, por ehempel, e WED aki ta coincidi cu e conferencia di oceanonan di United Nations. UNESCO a traha un pakete di les cu a ser distribui rond mundo pa duna nos muchanan e lesnan necesario pa yuda cu concientizacion ariba diferente tema.
DNM conhuntamente cu UNESCO Aruba ta explorando e oportunidadnan pa por brinda esaki tambe na Aruba. Tambe a hasi esfuerzonan pa e celebracion di WED bira aun mas grandi den e aῆanan venidero na Aruba tambe.
Pesey mes ban uni den nos seno familiar, di trabow of social pa explora e diferente manera cu nos tambe por hasi un diferencia e WED aki. Pa comparti kico abo ta hasiendo pa e medio ambiente bai riba e rednan social y usa #worldenvironmentday y/of #withnature y/of #dnmaruba cu bo foto y post.


text:
Enseñansa Basico
Enseñansa basico ta pa mucha di 6 te cu 11 aña y tin duracion di 6 aña. Na final di e ultimo aña di enseñansa basico, a base di conseho di scol, di punta y den cierto caso di resultado di un test ta determina e rumbo cu un alumno lo sigui den enseñansa secundario.
Enseñansa basico y enseñansa special na Aruba ta reglamenta den e [Landsverordening Basisonderwijs (AB 1989 no. GT 75)]
Meta
Enseñansa basico tin como meta e desaroyo general di e mucha. Enseñansa basico ta cubri e siguiente materianan:
Un alumno di enseñansa basico por cambia pa enseñansa special den caso cu esaki ta wordo considera necesario.
Pa e muchanan cu na cas ta papia otro idioma cu no ta Papiamento of Hulandes, a introduci e asina yama [Prisma-project] pa yuda nan domina den un tempo relativamente corto e idioma Hulandes. Como parti di e proyecto aki a bin cu e dependance, Scol di Amor, cu ta ofrece programa di incorporacion na nivel di enseñansa basico. Durante un aña escolar e alumnonan ta haya idioma Hulandes y lesamento segun metodo di Prisma. Fuera di esey nan ta haya e mesun metodo di rekmento cu e otro scolnan basico. Despues di un aña nan ta pasa pa un scol basico of scol secundario regular.
Directiva
Tin 4 directiva di scol cu tin conhuntamente bou di nan auspicio 37 scol di enseñansa basico:
Dienst Publieke Scholen (DPS)
1. Colegio Conrado Coronel
2. Colegio Hilario Angela
3. Comm. Pieter Boerschool
4. Reina Beatrix
5. Scol Basico Washington
6. Scol Primario Kudawecha
7. Prinses Amalia Basisschool
Stichting Katholiek Onderwijs Aruba (SKOA)
1. Cacique Macuarima School
2. Colegio Bon Bini
3. Colegio Cristo Rey
4. Colegio F.B. Tromp
5. Colegio Frere Bonifacius
6. Colegio Laura Wernet-Paskel
7. Colegio Oro Ubao
8. Colegio Pastoor Kranwinkel
9. Colegio Sagrado Curason
10. Colegio San Hose
11. Colegio Santa Filomena
12. Colegio Santa Teresita
13. O.L.V. Fatima College
14. Kukwisa School
15. Maria Gorretti School
16. Dependance Ayo
17. Maria Regina School
18. Maria School
19. Paulus School
20. Pius X School
21. St Rosa College
22. Rosario College
23. Sint Aloysius School
24. Sta Anna School
25. St Dominicus College
26. St. Franciscus College
27. St. Michael School
Stichting Protestants-Christelijk Onderwijs Aruba (SPCOA)
1. Graf v. Zinzendorf School
2. Mon Plaisir School
Stichting Volle Evangelie Onderwijs Aruba (SVEOA)
1. Faith Revival School
Info / Contact
> Directiva di Scol
> Scol Basico


text:
Sistema di keho
Por sosode cu diferente persona cu ta envolvi den enseñansa no ta contento cu un of otro desaroyo. Esaki por trece cun’e cu e Inspeccion por haya keho durante aña escolar. Kehonan por bin di mayor, maestro, cabesante of directiva di scol.
Mayoria keho tin di haber cu ponemento (lugar), expulsion y suspension di alumnonan. E kehonan por ta di diferente indole manera:
- Expulsion of suspension di un alumno;
- Conducta pedagogico den klas of na scol;
- Un aviso di scol relaciona cu colocacion di un alumno;
- No haya luga na scol;
- Problemanan di conducta;
- Falta di reemplaso di maestronan cu ta ausente;
- Kehonan relaciona cu examen.
Procedura
Keho di mayor
Den caso di un keho entrega door di un mayor, e procedura ta cu Inspeccion ta referi mayor na e respectivo maestro, cabesante di scol of directiva di scol si mayor no a haci esaki ainda. Si mayor a bay caba cerca maestro, cabesante of directiva di scol, e ora Inspeccion ta purba pa intermedia pa soluciona problema, despues cu a haci un investigacion profundo.
Keho di maestro y/of cabesante
Kehonan di maestronan y/of cabesante di scol ta atende nan mesora cu scol y/of directiva di scol. Diferente inspector ta atende kehonan personalmente cu scol y cu e autoridad competente.
Info / Contact
Dienst Inspectie van het OnderwijsScroll To Top


text:
ORANJESTAD(AA N)– Minister Plenipotenciario Juan David Yrausquin tabata tin palabra di elogio y gradicimento pa Mart van Bracht na su despedida como Managing Director Energia na TNO. Den e funcion aki sr. van Bracht tabata tin e responsabilidad final pa TNO Caribbean Branch na Aruba.
Sr. Yrausquin a gradici Mart van Bracht den nomber di gobierno di Aruba, pa e hecho cu bou di su liderazgo e establicimento di TNO na Aruba e crece y asina brinda trabao na hopi profesional Arubiano hoben. Tambe den su discurso e mandatario a enfoca riba e papel importante cu TNO a hunga den realisacion di e vision y ambicion di gobierno di Aruba pa yega na un sociedad mas sostenibel. ‘TNO a demostra cu Aruba por fungi como hub entre Europa y Sur America. ‘Boso presencia na Aruba ta pa nos e ehempel concreto y importante di e potencial di e concepto di Gateway,’ asina sr. Yrausquin a bisa.
Minister Yrausquin a bolbe subraya e rol importante cu TNO a hunga den realisacion di e Smart Community Aruba, cu ta un “real life lab” unico pa Aruba y pa Caribe.
Por ultimo e mandatario a gradici Mart van Bracht pa su apoyo pa Aruba y su vision. ‘Den e ultimo añanan bo tabata un embahador pa Aruba den su intento pa realisacion di un comunidad sostenibel na 2020.’
Despues di su discurso minister Yrausquin a haci entrega di un regalo na Mart van Bracht como aprecio di Aruba pa su persona y pa su sosten na nos pais.
Nota pa redacion: Potretnan ta di Gabinete di Aruba


text:
ORANJESTAD – Stichting Openbaar Onderwijs tin cu bay reemplaza Dienst Publieke Scholen, cu e meta pa independiza e maneho di scolnan publico y sake for di man di politica. Minister di Enseñansa Rudy Lampe a sigura diahuebs mainta cu e idea no tin nada di haber cu corta gasto, y regla admision etc. Ademas ningun maestro mester tin miedo pa perde nan derecho y status, contrario na loke ta wordo papia riba caya. E unico cos cu e mandatario kier logra, ta pa limita e poder di e minister.
MINISTER
Manera cu e situacion ta aworaki, minister y politiek tin tur poder riba scolnan publico. E ta yama esey e ‘direct bevoegd gezag. “E intencion ta pa bin cu un buffer entre minister y maneho di scol publico. E forma con esaki lo sosode no ta nada straño y lo traha cu tur fundacion existente di scolnan. E control lo ta directamente bou di e directiva di e fundacion nobo, cu lo tin hendenan capaz profesional. “E no ta corecto cu minister por mete constantemente” Lampe a sigui bisa. No ta conoci si ainda ken ta esnan cu lo forma parti di e directiva di e fundacion nobo y pa ki tempo e tin pensa di formalisa esaki.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Savaneta – Diaranson marduga den careda di 2’or un grupo grandi di personanan indocumenta a pisa tera, na altura di isla di oro.
Pa mas o menos 2’or Kustwacht ta intercepta un boto cu lo a caba di baha varios persona, esaki tawata saliendo for di Santo Largo.
Mes ora nan a pare y Kustwacht a bati alarma, avisando polis.
Polis mes ora a cuminsa manda mas tanto patruya posibel pa area di Isla di Ora y La Granja. Buskeda nan a cuminsa den e scuridad y asina mes autoridad ta pone man ariba algun di nan.
Esnan deteni a ser transporta pa warda di Santa Cruz. E capitan di e boto tambe a wordo deteni y hiba warda di San Nicolas pa interogacion.
E area aki tambe ta uno cu personanan indocumenta sa haci hopi uso di dje pa drenta nos isla.


text:
ORANJESTAD – E team nacional di Aruba di landamento a habri e World Short Championship na Windsor, Canada ta kibra record. Tres landador den e team nacional ta Jordy Groters, Allyson Ponson y Daniella van den Berg.
Allyson Ponson
Allyson ta e prome di Ariba den competencia unda e la landa 200m freestyle unda e la pone un record nacional di 2:03.67. y esey a pone na di 44 lugar overall. Mihor cu su actuacion na e World Championship di 2012 unda e la keda na di 51 lugar.
Jordy Groters
Jordy a landa e 100m breastroke. Groters tambe ta pone un record nacional nobo pa Aruba ora e ta touch e muraya cu un tempo di 1:00.06 pa asina termina na di 43 lugar. Na 2012 e la keda na di 56 lugar.
Jordy Groters ta un junior na University of Missouri y e tawata sumamente contento di por ta riba e escenario mundial y landado mihor cu 50% di su competencia.
Daniella van den Berg lo ta landando e 800m freestyle.
Nos di Sports Zone Aruba ta desea e seleccion nacional di Aruba den landamento tur clase di exito na e World Short Championship na Windsor, Canada.


text:
Sabana Blanco – Diamars anochi pa mas o menos 8’or, auto ta alcansa un dama ariba e caminda di Sabana Blanco.
Loke a pasa, patruya tawata tratando e problema di e pareha ariba caminda di Sabana Blanco.
Un auto biniendo di zuid a mira e pareha y tambe e patruya cu no tawata tin e luznan blauw cendi, segun e chauffeur.
Yegando mas cerca e dama di e pareha no a hala pa e auto, y e auto ta dal e.
Polis a solicita pa ambulance, pero na yegada e dama drumi ariba caminda a duna personal di ambulance hard time.
Famia di e dama na e sitio tawata reclama e homber di e nan yiu muhe.
E homber lo tawata cu auto di su cuña, pero ta para ariba cu e no ta dune e jabi.
Mientrastanto personal di ambulance a pone e dama den ambulance y a sali direccion Hospitaal pa control.
Problema a continua
E homber di e dama cu a bay Hospitaal a keda haci dificil cu e no ta duna su cuña e jabi di auto.
Despues di basta rato papia, cu polis a puntre e homber tur na bon pa entrega e jabi e no tawata haci caso.
Polisnan a detene pa buracheria y a transporte pa warda.


text:
Na Hulanda
ORANJESTAD (AAN): Harpa ta un fundacion cu apenas 2 luna bieu, unda e bestuur ta consisti di studiante di Aruba y un persona grandi di edad y cu ta bou guia di departamento Cultural di Cas di Aruba. Nan lo sigui organisa evento cultural pa hoben y grandinan, temanan educativo y lo participa tambe den tereno social.
E evento aki a wordo subsidia door di municipio di Den Haag. E meta cu nan tin pa promove nos cultura bou di e studiantenan na Hulanda a bira un hecho. Studiante y persona mas grandi a participa na e evento.
Wethouder di ‘Sociale Zaken, Werkgelegenheid, Wijkaanpak en Sport’, di municipio Den Haag, sr. Rabin Baldewsingh a presencia e anochi cultural aki y a gosa con nos Arubianonan ta celebra habrimento di aña na Aruba.
Señora Nuris Dabian a lesa un discurso den nomber di Ministro Plenipotenciario di Aruba, Guilfred Besaril cu pa motibonan di compromiso no tabata por ta presente. HARPA a entrega wethouder un plakaat como gradicimento pa tur su añanan como wethouder, specialmente como un persona cu a haci hopi pa migrantenan y nos ciudadano di Reino Hulandes.
E participantenan entre otro tambe studiantenan a duna un aporte na e fiesta cultural aki. HARPA a ricibi hopi bon comentario pa diferente persona y fundacion na Hulanda. Hasta presidente di Platform Alochtoon Ouderen (PAL) tabata presente. PAL ta un plataforma renombra y uno grandi na Den Haag y cu ta traha bou di auspicio di municipio di Den Haag.
Tur presente a admira con e grupo di studiante a logra organisa nan prome actividad di e magnitud aki. E huradonan cu tabata encarga pa eligi e ganador pa e anochi aki tabata consisti den personanan conoci den nos comunidad, manera Lidwina Booi, Jacky Wever, Alwin Toppenberg y Jair Versprey. E participantenan a wordo compaña pa e banda tremendo di ClasiX, di Alvin Marchena.
Ganadornan di e Dande Festival ta e siguiente:
Di tres lugar, Gilia Croes, di dos lugar Xavier Geerman y e ganador di e anochi aki a keda na Miro Ridderstap, un amante di nos cultura na Hulanda.
Fundacion HARPA kier a gradici tur media na Aruba cu a duna nan aporte indirecto di divulga e Dande, unda nan colabora pa e informacion yega na nos Arubianonan na Hulanda.


text:
Parlamentario Sue-Ann Ras:
ORANJESTAD (AAN) – Diaranzon mainta a tuma lugar den Sala di Comision di Staten, e conferencia di prensa di fraccion di MEP, den cual a hiba palabra sra. Sue- Ann Ras, sra. Daphne Lejuez y sr. Edgar Vrolijk.
Parlamentario sra. Ras a inicia e conferencia di prensa, y a referi na e Dia Nacional cu ser observa ayera, dia cu a dera e dos rumannan victima den e suceso cu a conmove nos comunidad y no gobierno.
E dama a señala cu e dia aki tabata pa nos tur para keto y reflexiona riba kico ta pasando riba nos Isla. E parlamentario a recorda e asesinato cruel di un damita, loke a sosode na su cas, na De Vuys, un luna pasa, y cu ainda no a haya luz riba e caso pa haya sa kico a sosode.
Y dos siman pasa e dos criaturanan aki cu tambe ta parti di e cantidad barbaro y drastico di abuso di mucha (incluyendo abuso sexual) aki na Aruba.
E parlamentario a subraya cu nos mester puntra nos mes como ser humano, como mayor y como adulto, kico nos ta haciendo pa loke ta trata e forma di anda cu nos muchanan.
E dama a expresa cu na Aruba tur ora nos ta grita cu nos muchanan ta nos futuro, cu nan ta e generacion cu nos tin cu laga prepara pa despues sigui cu nos pais, pero den e direccion cu nos ta bayendo actualmente, sigur nos no ta preparando un generacion cu por fungi optimalmente como ciudadano pa e pais aki.
Esey ta un pregunta, e Parlamentario a reitera, cu nos tin cu haci nos mes pasobra cada ken mester reflexiona pa su mes unda algo ta bayendo robes y unda por mehora e forma con ta anda cu muchanan. No solamente nos yiunan pero tambe muchanan di scol, di bario, etc.
KICO CIFRANAN TA MUSTRA:
Parlamentario sra. Ras a indica cu den un entrevista cu un instancia a sali na cla cu 80 porciento di e casonan di abuso sexual di mucha, ta trans-generacional locual ta un nivel hopi halto.
“Esaki ta un tema tabu na Aruba ainda, pero si cu nos ta conociendo generacion tras generacion. Antes nan no tabata papia hopi di esaki den famia, mucho menos den comunidad, pero actualmente nos ta scuchando cu mucho mas ta bin dilanti, unda cu tata, omo, welo ta cuminza haci actonan sexual cu mucha chikito. Esaki ta un hecho condenable y castigable sigur, mirando cu como adulto nos tin cu proteha nos muchanan. Nos ta net esnan cu nan ta confia mas, y esnan cu ta probecha di e confianza aki di nos muchanan den nan inocencia, y comete actonan cu sigur ta condenable”, Parlamentario sra. Sue-Ann Ras a subraya.


text: Awe mardugá outoridatnan a sera area grandi di Rooseveltweg sera nèt entre krusada di Cubaweg i Baas Tire despues ku a surgi un tiramentu i tin hende heridá. Segun e promé informashon, tabatin un bringamentu formal entre 2 pa 3 persona, un di nan tabata usando su telefòn sea e tabata graba òf yamando un hende i e ta esun ku risibí bala i keda bentá mortalmente. A bin topa un persona mas leu bentá ku herida na kurpa i den situashon hopi grave a hib’e poli. Tabatin un otro persona mas ku herida leve kisas dor di e bringamentu el a risibí kòrtá. E kaso aki ta den investigashon. Nos ta pendiente un rapòrt ofisial di polis.


text:
Resúmen di polis durante despedida Hubenil i Tiner 2018
Durante di e operashonnan aki Kuerpo Polisial Kòrsou, VKC(Vrijwilligers Korps Curacao i Curmil(Curaçaosche Militie) a traha huntu pa loke ta òrden públiko, seguridat general i seguridat di tráfiko. E marchanan di despedida Hubenil i Tiner tabata programá pa sali respektivamente 16.00 or i 18.00 or. Hubenil a sali 16.15 or i Tiner 18.53 or.
Kontrol preventivo:
Segun ordenansa nashonal 2006 Ministerio Públiko por indiká un área na unda polis por buska arma ilegal di forma dirigí. En konekshon ku esaki outoridatnan a hasi kòntròl preventivo riba persona riba e ruta i den e área di aktividatnan di karnaval.
Outoridatnan a hasi kòntròl preventivo riba 122 persona (92 hòmber i 30 hende muhé) den e área di karnaval ariba menshoná.
Detenshon:
Outoridatnan a hasi dies(10 ) detenshon.
- Polis a detené sinku(5) hòmber pa posishon di droga
- Polis a detené un(1) hòmber pa maltrato
- Polis a detené dos(2) hòmber pa motibu di no sigui òrdu di outoridat i ku no tabatin un identifikashon bálido huntu ku nan
- Polis a detené un(1) hòmber ku polis tabata buska
- Polis a detené un(1) hòmber ku un arma(no arma di kandela)
E poyekto ‘aktua robes, sinti’é un bes’ ta kanando hopi bon i a duna su frutanan.
Vehíkulonan ku a falta ku regla:
A transportá seis(6) vehíkulo ku tabata mal pará òf ku tabata opstakulisá tráfiko na diferente sitio riba e ruta. Esaki ta trese un situashon di peliger espesialmente ora e instansianan ku tin ku duna asistensia urgente tin ku pasa bai. A tou e vehíkulonan aki ku kran.
Despues ku shofùr di e vehíkulonan aki a paga e kran partikular, nan por a bai ku nan vehíkulo. Doño/shofùr di tur 6 vehíkulo a presentá pa tuma nan propiedat despues ku nan a paga e kran partikular.
Otro Kaso:
- Un (1) persona a bira malu i personal di Krus Korá a atendé kuné
- Despues di numeroso atvertensia durante tur e marchanan, a saka un trùk ku ta bende eis for di riba e ruta
Kòntròl di e Departamento di pèrmit di Kuerpo Polisial:
E Departamento di pèrmit di Kuerpo Polisial huntu ku MEO, GMN i Brantwer a tene kòntròl na 64 establesimentu di ‘horeca’, 36 lugá kaminda e hendenan ta para bende kos i 7 persona ku ta kana bende kos riba kaminda públiko.
Total a sera tres(3) establesimentu:
Dos(2) pa motibu ku nan no ta disponé di un pèrmit i unu(1) pa motibu di higiena.


text:
Prensa for di Ecuador a realisá filmashon na Kòrsou
WILLEMSTAD- 3 di yüni 2015–Ofisina di Turismo di Kòrsou (CTB) resientemente a diseñá un programa spesífikamente pa un grupo di periodista for di Ecuador. Durante di nan estadia e grupo a bishitá diferente parti di Kòrsou pa konosé mas di loke nos pais tin pa ofresé komo destinashon turístiko i alabes realisá algun filmashon ku lo pasa próksimamente na kanal Ecuavisa na Ecuador.
E grupo a konsistí di 7 persona di 4 medio di prensa. Di Revista Matinal En Contacto tabat’ei presente sr. Henry Rodolfo Bustamante Muñoz i sr. Walter Oswaldo Arellano Mideros. Tambe a forma parti di e grupo sr. Carlos Julio Gurumendi Escott i sr. Ramon Matías Vergara Moreira di Noticiero Telemundo. Tantu e programa Revista Matinal En Contacto komo Noticiero Telemundo ta pasa na kanal di televishon Ecuavisa. Ta trata aki di un kanal di televishon rekonosé internashonalmente pa su produkshonnan di telenovela, notisia i programanan di entretenimiento. Di Diario El Universo tabat’ei presente sr. Alex Leonardo Carrillo Jaramillo i sr. Daniel Isaías Garcia Arreaga. Mas Travel tambe a forma parti di e grupo por medio di su representante sr. Geovanny Enrique Carrera Bonilla.
CTB a hinka un iterinario atraktivo den otro konsistiendo di 4 dia yená ku aktividat ku a inkluí entre otro paseo den sentro di suidat, bishita na Museo Kura Hulanda, grabashon na Sunscape Curaçao Resort, Spa & Casino i tambe na Santa Barbara Beach & Golf Resort Curaçao. CTB ta gradisí tur partner den sektor turístiko pa nan kontribushon na realisashon di e programa.


text:
Daily Archives: August 4, 2017
Lina Soleano di fiesta
Lina soleano a kumpli 93 aña djarason. Tur di Pasadia Villa Antonia ta deseá Mama Lina hopi pasenshi, bida i salú pa ta hopi...
Edjean Semeleer ta riba lista di POR
KRALENDIJK — Edjean Semeleer, konosido kantante i empresario di desendensia boneriano, ta aparesé riba lista di e partido polítiko POR di Otmar Oduber i...
We Dare to Care a logra su meta ku Parke di Libertat
KRALENDIJK – Presidente i fundadó di Fundashon We Dare to Care (WDTC), Davika Bissessar, na nòmber di e fundashon, ta ekspresá su gratitut na públiko general di Boneiru pa uso...
Pos di Gurubú a biba atrobe
KRALENDIJK — Pos di Gurubú a biba atrobe. Den kuadro di un proyekto pa rehabilitá posnan públiko na Boneiru a drecha tambe e pos...
Muchanan boneriano na Brakapoti
KRALENDIJK — Will Johnson, konosido habitante di Saba ku ta dedikando hopi atenshon último añanan na dokumentashon di historia, tin gana di sa ken e muchanan den baki...


text:
The Bottom – Kolegio di supervishon finansiero di Bonaire, Sint Eustatius i Saba (Cft) durante di su bishita na Saba dia 7 di febrüari, a para ampliamente ketu na e orkannan Irma i Maria i e konsekuensianan ku esei tabatin pa Saba.
E manera ku Saba a dil ku esaki komo komunidat a impreshoná Cft. Banda di esei a konkluí ku ehekushon di e presupuesto di 2018 ta konfrontá vários reto finansiero.
Durante bishita di Cft dia 7 di febrüari Kolegio Ehekutivo a duna un presentashon tokante e manera ku Saba a prepará su mes pa yegada di e orkannan i kon a aktua durante i despues di e orkannan. Durante un bishita na haf, Diputado Bruce Zagers a duna un splikashon detayá di e plannan di rekuperashon.
Cft a felisitá e Kolegio Ehekutivo pa e forma ku komunidat di Saba a dil ku e orkannan. Saba ta den konsulta ku Ministerio di Asuntu Interno i Relashon den Reino (BZK) i vários departamento na Den Haag tokante destinashon di e rekursonan ku Gobièrnu a pone na disposishon. Kolegio Ehekutivo a splika ku lo tuma medida pa garantisá responsabilisashon finansiero di uzo di e rekursonan. Tambe Cft a tuma nota di e plannan ku tin pa hasi e haf mas resistente kontra orkan i a suprayá importansia di esaki.
Cft a deliberá tambe riba e diferente retonan den ehekushon di e presupuesto di 2018. Saba por ehèmpel a pidi pa posponé amortisashon di e fiansanan sin interes na 2018, i Saba ta en espera di tumamentu di desishon riba esaki. Ademas, un gran parti di e entradanan ta insidental, miéntras ku esakinan parsialmente ta kondusí na gastu struktural, loke ta krea inseguridat i riesgo. Kolegio Ehekutivo a indiká ku fin di febrüari lo deliberá tokante esaki i otro tópikonan durante un bishita na BZK i otro departamento.
E bishita aki di Kolegio na Saba tabata tambe den kuadro di seramentu di konosí ku Presidente Raymond Gradus, kende a asumí su funshon dia 1 di yüli 2017. Komo konsekuensia di e orkannan un bishita di Cft na Saba ku tabata planeá na òktober no tabata posibel mas.


text:
ORANJESTAD – Redemption Fighting Championship den su di dos edicion tawata un exito rotundo, fanaticonan di MMA a bin engrandi pa presencia Aruba contra mundo henter.
E prome pelea tawata entre Gerald Kelly y Ashley Oehlers den e categoria di featherweight unda cu Gerald Kelly a sa di gana e prome pelea di anochi. E di dos pelea di anochi tawata e prome pelea internacional unda cu Gaby van der Biezen a drenta octagon pa enfrenta Andrei Cassarino di Venezuela, van der Biezen lastimamente ta lesiona su rudia cu a pone cu Cassarino di Venezuela gana e pelea.
Den e di tres pelea di anochi Alrick Tromp ta gana Ismael Matos den di prome round, Tromp a sa di kita e ventaha di Matos su largura door di bai e ground game na unda Alrick a sa di domina cu su forsa y asina forsa e referee di para e pelea y bai cu e victoria.
E di cuater pelea a bai entre Jordy Frans di Aruba ta cai venci contra di David Winklaar representando Boneiro.
Di cinco pelea di anochi a bai entre e damanan Romely Flanegin y Ashanti Brown. Aki Romely Flanegin cual ta e yiu muher di e conocido bringando “Rambo” Flanegin ta gana su pelea.
E siguiente pelea a bolbe mira accion entre dos dama, Chiara Petrocchi di apenas 14 anja y Yalejandra Tromp di 19 anja. Chiara Petrocchi a demonstra pakiko e ta bon den e deporte di Taekwondo cu bon technica. Petrocchi ta gana por medio di tapout.
Ryan Brete representando Aruba ta gana by unanimous desicion contra di Franklin Mireles di Venezuela, unda Ryan Brete a demonstra cu e ta back den bon forma.
Marshall Oehlers ta gana Joshua Solognier den un tremendo pelea.
Pa nos e pelea di anochi tawata entre Joziro Boye di Aruba y Alexandre Guerra Lopez di Brazil cu porcierto ta entrena hunto cu un di e top team nan di Brazil Team Nogueira. Joziro Boye a bringa un tremendo pelea y Alexandre Guerra Lopez no kier a entrega y al final e la keda un split-desicion pa Joziro Boye di Aruba.
Hyram Rodriguez a hanja su mes dilanti un bon challenge den Eduardo “Edu” Pachu cu tambe ta di Team Nogueira di Brazil. Eduardo Pachu su ventaha tawata su estatura unda standup e la mantene Hyram distancia. Hyram a purba pero Eduardo Pachu a demonstra cu e ta superior y asina ta gana e pelea.
Finalmente, e ultimo dos peleanan cu Aruba tawata spera riba dje. Gregory Milliard y Evan Nedd lo mester a enfrenta dos bon challenge di dos fighter cu hopi experiencia caba.
Prome Gregory Milliard a drenta octagon pa topa Michael Kuiper di Hulanda. Kuiper no a desapunta y di e prome bati di bel a sali agresivo y domina Milliard, ta den e ultimo dos minuut di e pelea cu Milliard ta domina Kuiper pa asina gana e pelea.
E main event di anochi tawata e pelea entre Evan Nedd di Aruba y Houston Alexander di Nebraska, USA. Un bon pelea entre e dos fighternan aki y mester bisa cu Evan Nedd is indeed back y ta gana e pelea ora cu e referee ta trece stoppage na e fight aki.
Aruba a sali engrandi victorioso di e evento aki, nos tin hopi talento den e deporte aki y ta spera di mira mas evento di MMA na Aruba. Pabien!
Awetardi pa 5:30 lo tin un Meet & Greet cu Gregory Milliard na Sportszone Barbershop na Santa Cruz 33. Tur hende cu bin lo ricibi nan poster firma completamente gratis.


text:
Arverbio
'Arverbio' se parece a 'adverbio', ¿Con arverbio querías decir adverbio?
Arverbio tiene 8 letras
Definición de adverbio aquí
Resultados de búsqueda:
Resultados de imágenes:
Youtube: arverbio
Nube de palabras :
- adverbio zdverbio sdverbio wdverbio qdverbio asverbio axverbio acverbio afverbio arverbio aeverbio adcerbio adberbio adgerbio adferbio advwrbio advsrbio advdrbio advrrbio adv4rbio adv3rbio adveebio advedbio advefbio advetbio adve5bio adve4bio advervio advernio adverhio advergio adverbuo adverbjo adverbko adverboo adverb9o adverb8o adverbii adverbik adverbil adverbip adverbi0 adverbi9


text:
Diabierna ultimo ATIA a organisa su septimo Annual Corporate Event den cual semper ATIA sa di trese topiconan interesante y al caso. E aña aki ATIA a scohe pa trese dilanti un topico cu tin hopi pregunta riba dje: e reapertura di e refineria. Despues cu gobierno a firma e acuerdo cu CITGO y a lanta Refineria di Aruba na oktober di e aña aki, a keda relativamente keto relata na e refineria. Un pregunta cu ta biba sigur cerca mayoria di comerciante y pueblo en general ta, ki dia e refineria lo ta operacional.
Pa contesta e pregunta aki entre otro, ATIA a invita e director di Refineria di Aruba, Sr. Alvin Koolman y e Project Director di CITGO Aruba N.V., Sr. Alirio Zambrano como oradornan principal pa e anochi aki.
Dilanti un sala yena cu invitadonan manera Gobernador Interino di Aruba, Vice-Presidente di Parlamento, Minister di Economia, Minister di Turismo, y miembronan di e comunidad di comercio y industria di Aruba, Sr. Ronnie van Trigt, como presidente di e hunta di ATIA a habri e anochi cu e mensahe pa comercio pa crea un vision di confiansa, y e vision di confiansa aki lo traduci su mes den oportunidadnan y maneranan nobo pa eleva e manera di hasi negoshi na Aruba, asina beneficiando nos pueblo y nos economia.
Sigientemente, Minister di Economia, Sr. Richard Arends a duna su prome discurso oficial como minister. Minister Arends a trese un mensahe di positivismo pa cu aña 2017, den cual ela subraya e inversionan cu ta pasando riba nos isla, entre otro e Watty Vos Boulevard, Green Corridor, e waf di Barcadera, pero tambe e pronto reapertura di e refineria y con e proyectonan aki ta catalysa actividadnan economico.
Sr. Alvin Koolman, director di Refineria di Aruba a splica cu e tarea di e compania aki ta pa supervisa CITGO Aruba N.V. y controla si e refineria ta mantene su mes na reglanan y acuerdonan formula den nan contrato. Ademas ela splica cu e tipo di refineria manera lo habri awor na Aruba, cual lo ta un “upgrader”, ta un di esunan mas avansa y necesario den e procesamento di crudo. E crudo lo ricibi un upgrade na CITGO Aruba pa despues e pasa pa otro refinerianan caminda lo produci e producto final pa benta. Den e mundo actual di petroleo un upgrader tin mas balor y longevity cu un refineria mes.
Sr. Alirio Zambrano, Project Director di CITGO Aruba N.V. a pone enfasis riba e balornan cu CITGO ta carga pa tur su companianan. E balornan aki ta inclui seguridad, eficiencia, confiabilidad y responsabilidad social. Tambe den su discurso Sr. Zambrano a demostra dicon e ‘business model’ aki lo ta esun perfecto pa Aruba, caminda Aruba lo hunga un rol fundamental entre Venezuela y resto di mundo.
E parti di discurso a wordo finalisa door di e directora nobo di ATIA, Sra. Michelle de Groot, kende a enfatisa e rol di ATIA como bos di comercio y e planes di ATIA pa e aña benidero.
E anochi a conclui cu oportunidad pa network y socialisa acompaña pa musica di Tsunami. E evento aki, completamente sold out, ta mustra un biaha mas di tin un interes inmenso bou di e comunidad di comercio e industria di Aruba. ATIA ta gradici e sponsornan, CMB, Refineria di Aruba, CITGO Aruba N.V. y Pepia Est. pa nan aporte na e magno evento aki.


text:
E economia di Aruba ta proyecta pa crece den termino real cu 0,3% na 2018. Compara cu e proyeccion anterior, publica na december 2017, e tasa di crecemento a wordo ahusta abou cu 2,4 punto di porcentahe.
E proyeccion no ta inclui e impacto di e medidanan fiscal anuncia recientemente pa Gobierno di Aruba pa reduci su deficit financiero, cual a wordo aproba durante e debate di presupuesto 2018 den Parlamento. E efectonan potencial di e medidanan aki riba produccion economico lo wordo considera den e siguiente ciclo di analisis di proyeccionnan.
E calculacion nobo pa e crecemento di e PDB durante 2017 a resulta na 1,2%, considerabelmente mas abou cu e proyeccion anterior (Tabel 1). E retraso substancial di varios proyecto di inversion, particularmente e rehabilitacion di e refineria den un upgrader, tabata un factor importante pa e revision di e tasanan di crecemento pa 2017 y 2018 cu a wordo proyecta anteriormente. Tambe ta spera cu consumo lo permanece abou na 2018.
Actividadnan alentador den exportacion di servicio turistico, causa pa un expansion di yegada di turista di e mercado Mericano cu casi 11%, tabata e conductor principal pa e crecemento economico na 2017. E perspectiva turistico pa 2018 ta positivo den termino di proyeccion di exportacion di servicio turistico cu ta premira pa crece cu 4,4%, empuha primordialmente atrobe pa e mercado Mericano.
Proyectonan significante di inversion grandi cu a wordo (parcialmente) ehecuta na 2017 ta inclui e continuacion di e renovacion di dr. Horacio E. Oduber hospital, e Green Corridor, e Watty Vos Boulevard, y actividadnan di mehoracion na e aeropuerto.
Sinembargo. retrasonan substancial den inversionnan grandi relata na e rehabilitacion di e refineria den un upgrader di crudo –spera pa yega un peak den e di tres trimester di 2017– a causa cambionan significante den proyeccionnan di inversion di BCA . No ta conoci na e momento aki con largo e retrasonan aki lo dura cu lo tin implicacion pa proyeccion di e cifranan di inversion pa 2018.
E cuenta coriente di e balansa di pago ta proyecta pa registra un deficit di Afl. 32,7 miyon na 2018, causa pa importacionnan mas halto di productonan cu no ta relata na crudo. Ta anticipa cu e cuenta di capital y finansa di e balansa di pago lo registra un surplus di Afl. 90,7 miyon, pa gran parti relata na gobierno su fiansanan den exterior pa cubri su deficit financiero.
Consecuentemente, e reserva di divisanan neto (excluyendo revaluacion) ta proyecta pa subi cu Afl. 40,0 miyon na Afl. 1.724,8 miyon na fin di 2018. Ta proyecta cu reservanan total lo yega na 5,2 luna di pagonan di e cuenta coriente.
E reserva di divisanan neto (NFA) ta anticipa pa crece te Afl. 1.780 miyon na final di 2020. E intencion di gobierno pa financia un gran parti di su necesidadnan financiero riba e mercado
internacional ta e factor determinante pa e subida proyecta di e NFA. Adicionalmente, ta
asumi cu e deficit riba e cuenta coriente lo expande na Afl. 165 miyon na 2020 ya cu e crecemento den ingreso turistico probablemente no lo ta suficiente pa compensa e
subida den importacion di bienes. BCA su analisis ta indica cu e capacidad premira
actualmente pa obtene divisanan pa e economia Arubano no ta suficiente pa genera
reserva di divisa pa paga pa bienes y servicionan importa. Cambionan structural den maneho economico, incluyendo diversificacion economico (mas leu cu refineria y turismo), ta urgentemente necesario pa engrandece e capacidad di e economia pa obtene divisanan, pa asina por structuralmente eleva e nivel di NFA na un manera sostenibel y flexibel.


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23
Cu inmenso dolor na nos curason pero conforme cu Dios su voluntad nos ta anuncia fayecimento cristianamente di :
Sr. Ifno Leon Isaac Heye
Mihor conoci como “Boy”
na edad di 88 aña
Na nomber di su:
Señora: Anna Heye-Stede
Rumannan:
Editha y famia ( Corsow)
Baby y famia (Corsow)
†Solema y famia ( Corsow)
Swanan y Cuña
Sobrino y sobrinanan, primo y primanan na Aruba y Corsow
Bisiñanan, amigo(a)nan, conocirnan y demas famia na Aruba y Corsow
Famia : Heye, Stede, Haidl, Croes, Franken, Mercelina, Thomas y Kemp na Corsow
Acto di despedida lo tuma lugar na Royal Funeral Home diasabra 13 di januari 2018 di 2’or pa 4’or di atardi. Cremacion lo tuma lugar den ceno familiar.
Ta lamenta cu despues di cremacion no ta ricibi bishita di condolencia na cas.


text:
ORANJESTAD (AAN): E conocido Adrian “Janchi” Croes di 69 aña di edad y su yiu homber Jordiano “Dano” Croes di 31 aña di edad ta encarcela na Miami desde diahuebs ultimo un cuarto pa 3 di madruga den Metro West Detention Center. Ta acusa ambos, tata y yiu, di traficacion di droga, cocaina, calcula na mas o menos 470 gram. Ainda nan caso no a bini padilanti pa pidi bail, pero ya caba a calcul’e na 250 mil dollar pa cada un.
Janchi Croes ta un figura bon conoci riba nos isla, specialmente pa su envolvimento den e mundo di futbol y den Arubaanse Voetbal Bond. Ey tambe algun aña pasa tabatin un investigacion contra dje. Husticia a confirma cu for di algun tempo caba tin wowo riba e yiu homber, cu awor ta den man di husticia Mericano.


text:
Bce aлbбoMы: Mi Eterno Amor Secreto
-
6:52Rumba Caliente- Mi Eterno Amor Secreto0:30Olga Tañon — Mi Eterno Amor Secreto3:17Mi Eterno Amor Secreto- Cumbre Nortena5:04Banda Roja De Josecito Leon — Mi Eterno Amor Secreto-[Www_Flvto_Com].mp33:46Christian Nodal- Mi Eterno Amor Secreto .mp35:42Mi Eterno Amor Secreto — Olga Tañón4:29Mi Eterno Amor Secreto — Cinchando Pa' No Aflojar3:50Mi Eterno Amor Secreto- Banda La Misma Tierra5:42Mi Eterno Amor Secreto — Olga Tañón4:0708- Mi Eterno Amor Secreto4:00Grupo Legitimo — Mi Eterno Amor Secreto5:04Banda Roja De Josecito Leon — Mi Eterno Amor Secreto-[Www_Flvto_Com].mp3
Пoxoжиe иcпoлHиTeли
Зarpyзka
-


text:
Durante un patruyahe di rutina, polisnan a wordo para pa un empleado di un High Rise Hotel, cu a bisa cu dilanti hotel lo tin um homber color scur cu lo ta bendiendo droga. Durante control, en berdad, polisnan a bin topa cu e homber cu a duna di conoce cu su nomber ta BRYSON Timothy. Door cu e ta un conocido bendedo di droga y ya caba a yega diĀ wordo deteni pa a viola e ley di LVM. Polisnan a controla ariba e B, pero no a haya nada. Pero door cu nan no a confia e asunto mucho, nan dicidi di controla den e matanan bandi unda B tabata para. Eynan a bin haya un saco di pan doorzichtig, cu den dje, 11 sakito di marihuana y dos sakito cu puiro blanco, cu tabata parce cocaina. Esaki a wordo tuma den beslag y hiba warda di Shaba, caminda cu tuma contacto cu Fiscal. E droganan a wordo pasa pa e departamento di narcotica pa wordo controla.
Despues a bin resulta cu Bryson a duna un nomber falso. Su nomber berdadero ta BARRAN, T.J.P. E caso aki tin atencion di autoridadnan.
Homber tabata bende droga dilanti hotelnan grandi
Durante un patruyahe di rutina, polisnan a wordo para pa un empleado di un High Rise Hotel, cu a bisa cu dilanti hotel lo tin um homber color scur cu lo ta bendiendo droga. Durante control, en berdad, polisnan a bin topa cu e homber cu a duna di conoce cu su nomber ta BRYSON Timothy. Door cu e ta un conocido bendedo di droga y ya caba a yega diĀ wordo deteni pa a viola e ley di LVM. Polisnan a controla ariba e B, pero no a haya nada. Pero door cu nan no a confia e asunto mucho, nan dicidi di controla den e matanan bandi unda B tabata para. Eynan a bin haya un saco di pan doorzichtig, cu den dje, 11 sakito di marihuana y dos sakito cu puiro blanco, cu tabata parce cocaina. Esaki a wordo tuma den beslag y hiba warda di Shaba, caminda cu tuma contacto cu Fiscal. E droganan a wordo pasa pa e departamento di narcotica pa wordo controla.


text:
Pa bin na remarca pa un compensacion den e gastonan di vivienda, mariniernan Hulandes na Aruba a bin cu truconan nobo y creativo.
Esun cu por mustra un “samenlevingscontract” ta haya un compensacion mas halto for di Defensa. Hopi biaha, pa nan bin na remarca pa esaki, e mariniernan ta cuminsa un “partnerschap” cu un otro homber, den mayoria caso un Arubano mes. Asina cu nan temporada di servicio termina, y cu e militarnan regresa Hulanda, e contract ta wordo disolvi y e marinier ya no ta wordo cataloga como “homo” mas.
Disolve un contract cu un otro homber ta mas facil, cu un hende muhe. E mariniernan lo tin miedo cu un hende muhe lo purba di tene nan na e contract. Ministerio di Defensa a bisa den un comunicado, cu e truco aki ya no ta posibel mas, desde algun luna pasa. E problema tabata sinta, cu huridicamente no por a haci mucho pa cu esaki, pero a haya un solucion. E peticionnan awor ta wordo trata di manera individual, segun un vocero di e departamento.
Fuente: De Telegraaf


text:
E teritorionan di ultramar Britanico (British Overseas Territories;BOT) lo ser obliga di haci e datonan di beneficial owner ( e accionista final y berdadero) di e companianan registra den nan teritorio, di conocemento publico.
Esaki despues cu un amienda apoya pa tur partido di un ley contra labamento di placa a keda acepta pa gobierno di Reino Uni.
Den un golpi significante na e sectornan financiero di e teritorionan liga na Reino Uni den Caribe, nan lo mester desaroya registro publicamente accesibel pa fin di 2020. Mientras cu ministro di asunto exterior Sir Alan Duncan a bisa cu e lo a prefera yega na un consenso na luga di forsa e teritorionan pa actua, gobierno di Reino Uni a scucha miembronan di su parlamento.
Sin embargo, e decision di obliga e teritorionan di ultramar cu e registronan mester ta publico, no ta aplica den e caso di e dependencianan di Corona, cual ta e islanan Guernsey, Jersey y Isle of Man. Esaki lo bira un asunto importante pa lidernan politico di e teritorionan concerni, y di representante di e sectornan financiero, ilustrando e hipocresia y trato desigual cu nan ta experimenta continuamente.
Durante e debate di diamars pasa, Duncan a bisa cu Partido Conservador di Reino Uni a spera di por yega na un compromiso riba e asunto, pero e cantidad di miembro di parlamento cu tabata apoya e deseo di mas transparencia den loke nan ta mira ainda como tax havens lo a hiba na un derota di henter e ley. Apoyo pa e amienda pa forsa man di e teritorionan BOT cu sector financiero, a bin di tanto di banda gubernamental como di oposicion.
Duncan a admiti cu traha ley pa e BOTnan sin consenso ta priva nan representantenan electo di nan derecho, y por ‘tin riesgo di haci daño na nos areglonan constitucional di antaño, cu ta respeta nan autonomia.” Pero mustrando riba e forsa di e sentimentonan den parlamento Britanico, e ministro a bisa cu gobierno Britanico a acepta “loke tabata sin duda e vision mayoritario di e Cas, cu e teritorionan di ultramar mester tin registro di acceso publico, anticipando cu e ta birando un standard internacional.”
(fuente: CaribbeanNewsNow)


text:
Aña escolar 2015-2016 ta den habri. Alumno y studiantenan di tur edad ta entusiasma y den pleno preparacion. Maestro y docentenan a cuminsa cu reunionnan y preparacionnan necesario pa habri scol atrobe. Lastimamente mey mey di tur e entusiasmo, tin diferente punto menos positivo andando den enseñansa. Puntonan cu mester di atencion di esnan concerni. Read more
Na vispera di apertura di aña escolar 2015-2016 SIMAR cu diferente punto di atencion pa cu enseñansa en general
Dia Mundial di Maestro 2014
Inverti den futuro, INVERTI DEN E MAESTRO !
Maestronan ta un inversion pa e futuro di nos pais. Niun hende por predici loke nos muchanan lo topa cune como adultonan. Pesey mes e maestronan mester por tin e habilidad, conocemento y sosten pa asina por yuda cada mucha individual.
E aña aki nos ta celebrando e di 20 aniversario di Dia Mundial di Maestro. Mester celebra e dia aki tambe en grandi y duna honor na e persona cu ta e educador, e guia y e amigo. Esun cu ta sembra e simiya di curiosidad den e mente fertil di un mucha.
E MAESTRO
Ainda tin un deficit enorme di maestro mundialmente den enseñansa. E reto grandi ta keda e calidad di enseñansa: maestronan hopi biaha mester traha sin e materialnan necesario of sin trainingnan adecua. Banda di esaki e demanda ta halto enfrentando un crisis den educacion cu mundialmente alrededor di 250 miyon mucha cu no ta recibiendo e habilidadnan basico di educacion cu ta lesa y scirbi.
Den tur e cambionan cu mundo ta pasando aden NOS MAESTRONAN MESTER KEDA E PRIORIDAD. Comunidad y gobierno mester ta uni cu otro y solido pa duna sosten na e maestro y calidad di enseñansa. Mester percura pa bon condicion di trabou, cu contractnan y salarionan apropia; cu prospecto pa progresa den trabou. Bon ambiente na trabou, unda e por sinti su mes sigur, trainingnan di calidad pa maestronan. Pero tambe un management team efectivo. Pues e prioridad ta inverti den enseñansa, esaki no ta nifica inverti solamente den e infrastructura y material, pero den e maestro, su seguridad, su formación, pues al fin al cabo e ta e persona clave den calidad di enseñansa. E maestro ta indispensabel den un sistema di educacion y un bon sistema ta resultado di bon maestronan. SIMAR kier a desea tur MAESTRO awe un felis dia. Sinti bo mes orguyoso di tin e profecion cu ta yuda forma tur otro profecion na mundo. Felis dia di maestro.


text:
REGIONAL & INTERNACIONAL
A confisca instalacion moneda crypto na Corsou
Despues di un investigacion cual a inicia na Boneiro, husticia di Corsou a confisca un instalacion di moneda crypto (mining di crypto coins) na...
DEPORTE
POLICIAL
Hinca den pecho cu sker
Polis ta informa cu a hinca un homber cu un sker den su pecho cerca su curason. Esaki a sosode na un cas na...
DEN MI CABES
‘Y si gobierno no trece solucion, hende mes lo busca esaki’
Aruba! Con mi ta haya bo falta. Mas cerca e dianan di bay yega, ta manera mas dolor e ta haci pa wanta ta...


text:
FORMA ta firma kontrato di penshun pa trahadónan ku kompania ENNIA N.V.
Riba djabièrnè 29 di febrüari 2008 direktiva di Fundashon FORMA a firma un seguro di penshun pa su trahadónan serka e kompania di seguro Ennia N.V. E momento festivo aki a tuma lugá den presensia di trahadónan di FORMA i empleadonan di Ennia. Na nòmber di e direktiva di FORMA a firma señores Gabi Felix i Luti Balentin. Pa Ennia a firma señor Roland Pietersz direktor ehekutivo di Ennia N.V.
E firmamentu di un seguro di penshun ta parti di esfuersonan kontinuo di e direktiva di FORMA konhuntamente ku e team di trahadó pa hasi di FORMA un organisashon stabil. “Ku esaki nos ta enfatisá ku FORMA tei pa keda i no tin ningun otro forma pa hasi e trabou aki ku no ta den e konstelashon aktual, sigun sr. Gabi Felix, miembro di direktiva.
E último 2 añanan FORMA ta pasando den un proseso rigoroso pa optimalisá su servisio na komunidat. Di un fundashon chikitu ku algun trahadó FORMA a habri 2008 konsistiendo di un staf di 11 trahadó partí den e 4 diferente departamentonan kual ta Alfabetisashon, Departamentu di Edukashon Sosial Obligatorio, Estudio di Profeshon nivel 1 (SBO) i Kursonan Kòrtiku.


text:
Tur preparacion ta cla pa bishita Real y Sail Aruba
ORANJESTAD (AAN): Cuerpo Policial ta cla, bon prepara cu un programa pa brinda e maximo siguridad pa nos comunidad riba tera como riba lama, tanten cu ta percura tambe pa e extra siguridad rekeri pa e bishita Real riba diabierna 1 di mei y pa e evento di Sail Aruba 2015.
Sail Aruba 2015 ta algo unico pa Aruba y naturalmente tambe pa Cuerpo Policial. E coordinacion di esfuersonan riba lama y na tera, teniendo na cuenta tur e diferente actividadnan e movecion di boto, barco y hende, ta un trabao grandi y intensivo cu a rekeri un preparacion extenso, cu atencion pa delaster un detaye.
Igmar Benschop , di Maritiem Politie Aruba y Jonathan Henriquez, onderinspecteur encarga cu Districto di Playa a elabora di tur e detayenan necesario den organisacion di un evento manera Sail Aruba, cu ademas ta conta cu bishita di Su Mahestad Rey Willem-Alexander y Su Mahestad Reina Maxima y actividadnan presenta pa Korps Mariniers.
Locual cu Cuerpo Policial ta enfoca riba dje na tur momento ta e siguridad di tur hende. P’esey mes a inclui tambe e maneho di “Faya Bo Haya” y accion di “preventief fouilleren” pa henter Oranjestad.
Cuerpo Policial ta conta riba cooperacion di comunidad den e dianan pisa nos dilanti. Ta pidi pa specialmente pa preveni accidente, pa no consumi alcohol y core auto y/of boto y pa no core boto ni waverunner mas duro cu 10 pa 20 km/ora den e area di actividadnan di Sail Aruba. Respeta tur e areanan unda tin boei pa tira anker of cu ta indica cu no mag di drenta cu boto y sigui instruccionnan di autoridadnan pa cu movecion den e area di waf, tanto riba tera como riba lama.
Cuerpo Policial a percura pa presenta un plan cu ta inclui cinco boto cu tareanan multi funcional y dos waverunner pa supervision y asistencia general. E botonan lo tin personal di sea Polis, Marina Real of Warda Costa y personal di Rode Kruis y ImSan.
Tambe Polis a percura pa tin diferente team di buceado presente for di 8’or di mainta pa 12’or di anochi y cla pa actua den un “bentana di tempo” di tres pa cinco minuut por si acaso un persona cay for di boto den e waf cu tin un profundidad di 15 meter.
Lo tin seis barco cu ta participa den Sail Aruba y ta pidi pa e botonan cu ta bay compaña e barconan pa nan entrada na waf, pa no core ni dilanti ni na banda di e prome barco, esta Zeeland, pasobra e lo ta tirando “35 saluutschoten” drentando waf. E barconan lo drenta waf pa 11’or di mainta riba Dia di Obrero for di banda di ex-Bushiri. Nan lo dal un buelta den waf y bay den direccion Renaissance Island. Despues e barconan lo drenta un pa un bek pa para na nan luga acorda.
Basa riba experiencia cu otro actividadnan riba lama, aunke mas chikito, ta spera entre 100 pa 200 boto compañando e barconan. Ta conta cu participacion di e Panter di Kustwacht; e barco militar Hulandes Pelikaan; e barco di defensa Hulandes Zeeland, e barco di defensa Britanico Severn; e barco Vigilant di US Coast Guard y e barco di bela Picton Castle.
Cuerpo Policial ta pidi pa botonan tene cuenta cu den Schoenerhaven lo tin un competencia di zeil pa mucha entre 12’or di merdia pa 2’or di atardi riba diabierna y ta pidi no bin aden cu boto den area aki durante di e caredanan.
Tambe ta pidi tur hende pa tene cuenta cu entre 3’or y 5’or di atardi lo tin un parada di boto chikito cu ta cuminsa dilanti ex-cas di Gobernador cu ta caba den waf chikito. En conexion cu demostracionnan di parti di Kustwacht lo cera e canal y ningun boto por pasa durante di e siguiente oranan: riba 1 di mei for di 1:45pm pa 3:00pm y riba 2 di mei for di 9:45am pa 11:00am y for di 1:45pm pa 3:00pm.
Polis ta corda publico tambe cu e area pa para boto pa mira e pelicula riba lama ta limita y no lo permiti mas boto drenta e area ora esaki ta yen. Ta calcula cu tin luga pa entre 30 pa 50 boto.
SM Rey Willem-Alexander lo ta hopi activo, bayendo di un area pa e otro durante di Sail Aruba y Cuerpo Policial ta haci un apelacion na nos comunidad pa coopera cu nan y ta consciente cu kisas autoridadnan lo ta un poco mas estricto durante di e actividadnan aki, pero tur cos ta percura pa siguridad di nos comunidad y di e Rey y esunnan cu ta compañ’e.
Polis a finalisa bisando cu esaki ta e prome biaha den historia di Aruba cu un evento asina ta tuma luga y cu Cuerpo Policial ta capacita y bon prepara y ta conta cu cooperacion y tin biaha un poco extra pasenshi di parti di nos comunidad pa haci di e weekend venidero uno cu hopi siguridad y placentero.


text:
Un celebracion culinario bao di un solo dak!
ORANJESTAD (AAN): The Ritz-Carlton Hotel un biaha mas ta presenta Indulge Aruba. E evento culinario exclusivo aki ta bay tuma lugar diasabra awor 7 di October di 6 pm pa 10 pm den The Ritz-Carlton Ballroom.
Durante e celebracion aki e publico presente lo por experiencia y haci un recorido den e diferente stands unda abo lo por aprecia y saborea e platonan prepara door di e mihor chefnan di nos isla y di exterior, cu lo ta presente na Aruba specialmente pa e oportunidad aki.
E dia aki diferente restaurant lo ta participando cu varios plato delicioso. Distribuidornan di biña y otro bebidanan tambe lo laga bo haci tasting di nan mihor productonan.
Indulge Aruba lo conta cu entretenimento bibo ademas di premionan atractivo. Gerencia y staff di The Ritz-Carlton Hotel tambe lo ta presente pa asina comparti cu esnan presente e bunita evento aki.
Pa ticket y mas informacion tuma contacto cu The Ritz-Carlton Hotel. No perde e oportunidad di disfruta un biaha mas di e tremendo evento aki.


text:
FORT MYERS – Awe na Fort Myers un fanatico a laga sa di un manera masha unico ken ta su hungador favorito di Boston Red Sox.
Jet Blue Stadium a hanja un flyover di un avioneta masha unico durante ora di mainta.
Ta asina cu un fanatico dicidi di huur un skywriter pa asina den cielo ariba e Spring Training complex di Red Sox pone un gran “X”
Fotografonan di e ekipo de immediato a pone e shortstop Arubano Xander Bogaerts pose pa algun potret di biaha.
E hoben Arubano ta goza di un popularidad grandi entre e fanatico di Boston Red Sox.


text:
ORANJESTAD – E Campeonato di Aruba Little League (ALL) ta ranca sali diasabra 13 di januari cu e categorianan di 13-14 aña (Junior) y 15-16 aña (Senior). E campeonato lo wordo hunga “landelijk” y e prome wega ta inicia pa 9:30am entre e ekiponan di Hammersharks vs. Stars na Nadi Croes/Crismo Angela na Santa Cruz. Weganan di prome round lo tuma lugar na e veldnan di Joe Laveist Sport Park y Nadi Croes/Crismo Angela na Santa Cruz.
Cu e inicio di e temporada nobo aki ta nace tambe un speransa nobo pa seleccionan di Aruba por competi na Taylor, Michigan (Junior) y Easley, South Carolina (Senior). Anteriormente e campeonato aki tawata tuma lugar na Bangor, Maine caminda e seleccion di Aruba na 2010 a conkista e titulo di campeon den Senior League World Series Championships derotando e ekipo di Bangor All-Stars 8-1 den un Mansfield Stadium yena cu 3,000 fanatico.
Aruba (North) Little League kier a invita e pueblo di Aruba pa bin apoya nos hobennan cu ta trahando pa e Campeonato di Latino Americano cual lo tuma lugar na Aruba e aña aki mes!
Por inscribi tur mucha di edad 4+ cu ainda no ta practicando e deporte di baseball y laga nan cuminsa train den januari. E programa di Little League tin como lema: caracter, curashi y lealtad y ta ofrece un cantidad grandi di experiencianan unico y benefisioso pa nos muchanan y nos comunidad. Cuminsa informa awe mes di teamnan den bo bario y trese e yui, nieto/a, subrino/a y bisiña pa hasi su promesa.


text:
You are here
Brinda Homenage Na Nos Baluartenan Tin Un Significacion Hopi Especial
STA. CRUZ (MEP) -- Lider di MEP Evelyn Wever-Croes ya desde algun luna ta otorgando reconosemento na baluartenan di partido MEP.
Na lidernan di bario, na caciquenan di partido, na esnan cu a sostene sr. betico Croes y sr. Nelson Oduber.
“Nos a cuminsa anja pasa maart otorgando reconosemento na esnan cu a contribui na nos himno y nos bandera. Na November nos a duna homenage na candidatonan y ex-candidatonan di nos partido. Y dia 24 di januari di e anja aki nos a cuminsa cu e miles di baluarte. Dia 24 di januari nos a otorga 300 reconosemento, y dia 9 di februari, den cuadro di celebracion di 46 anja di existencia di MEP, nos a otorga 50 reconosemento mas.
Awor nos ta preparando pa un grupo grandi di reconosemento pa dia 17 y 18 di maart proximo. Y naturalmente nos lo sigi despues tambe, te ora nos a haya tur hende pa reconose. Ta hopi hende tabata para na fundacion di nos partido, hunto cu Betico Croes y despues cu Nelson Oduber a hasi nos partido grandi. Poco poco nos ta yega na tur. Nos tin un programa pa yega na tur durante e anja 2017. Pasobra semper ta importante pa bo para keto y gradisi esnan cu tabata tin e curashi, y e determinacion pa combati maldad den gobernacion. Tur hende cu a duna su aporte, sea ta den campanja, sea ta door di drenta den politica, sea ta door di yuda cose bandera y verf e emblem di MEP riba e bandera, sea a yuda cu e barco di libertad, sea cuidando Betico y Nel, of cu cualquier otro aporte, ta danki na cada un di nan nos pais awe conose su propio gobierno, su propio parlamento, su propio Banco Central y su propio moneda.
Y ta importante pa nos hobennan mira e ehempel cu nos baluartenan a duna: cu nada por strobe bo di logra bo meta. Nan a kere den e meta cu ta un Aruba cu status autonomo den Reino, y nan a mustra curashi y determinacion. Y ta pesey nos ta duna nan homenage, y sinceramente mi mester bisa cu e homenage aki tin un significacion hopi especial pa esun cu ta ricibi’e, pero mas aun pa ami como e di tres lider di MEP, por otorga nan y gradisi nan”, lider di MEP Evelyn Wever-Croes a duna di conose.


text:
E sekshon di Asuntunan Sivil di Entidat Públiko Boneriano ta responsabel pa e 'Atministrashon básiko di datonan personal', pa e 'registro di estado sivil' i pa organisamentu di elekshon. Banda di esaki Asuntunan Sivil ta responsabel tambe pa entre otro otorgamentu di passport, sédula i ekstraktonan i tambe pa optenshon i pèrdida di nashonalidat hulandes.
Orario di servisio
Djaluna: 08:00 - 15:00 uur
Djamars: 08:00 - 15:00 uur
Djarason: 08:00 - 15:00 uur
Djaweps: 08:00 - 15:00 uur
Djabièrnè: Será (solamente ku sita)
Semper ta bon pa traha un sita promé i di e manera aki bo ta wòrdu yudá muchu mas fásil.
Bali pa ayudo rápido
Pa produktonan ku ta tuma tiki tempu (manera p.e. prueba di inskripshon), atin un bali ku por atendé e kliente den rápido.
Funshon di Kasa
For di 1 di decèmber 2011 tur e produktonan ku ántes tabata paga promé na Servisio di Finansas di Entidat Públiko Boneiru (ántes Ontvanger) a pasa pa Registro Sivil. Ta trata aki di e siguiente produktonan:
-
leges pa Konstrukshon
-
leges pa Reibeweis
-
leges pa petishon di permit
-
leges pa petishon di èrfpagt i remodelashon
-
leges pa karchi di kùr i pa spùi kas
-
Benta di karchi di bùs
Kaya Neerlandia 40
Telefoon + 599 717-5516 of + 599 717-5517


text:
TEL AVIV, Israel- Diasabra Israel a cera e pasada fronteriso cu Gaza, Kerem Shalom. Esaki ta door di e dañonan sufri durante e protestanan Palestino. Ehercito Israeli a bisa cu prome lo drecha e paso fronteriso aki y despues lo evalua si e lo wordo habri di nobo. Pero e paso lo keda habri pa yudansa humanitario.
Un Palestino a muri diabierna den otro confrontacion cu manifestantenan y milicia Israeli. Tambe nan mester a brinda asistencia medico na casi mil demostrantenan cu a resulta herida. Durante e protestanan, manifestantenan Palestino a cende e post fronteriso Kerem Shalom na candela.
Cu e cierre di e paso fronteriso, e situacion ta bira mas grave ainda pa e habitantenan di Gaza. E habitantenan aki ya caba tin un decada someti na e blokeo duro di Israel, y caminda cu mas di dos tercera parti di e e poblacion ta depende di e yudansa humanitario pa sobrevivi.
TEL AVIV, Israel- Diasabra Israel a cera e pasada fronteriso cu Gaza, Kerem Shalom. Esaki ta door di e dañonan sufri durante e protestanan Palestino. Ehercito Israeli a bisa cu prome lo drecha e paso fronteriso aki y despues lo evalua si e lo wordo habri di nobo. Pero e paso lo keda habri pa yudansa humanitario.
Un Palestino a muri diabierna den otro confrontacion cu manifestantenan y milicia Israeli. Tambe nan mester a brinda asistencia medico na casi mil demostrantenan cu a resulta herida. Durante e protestanan, manifestantenan Palestino a cende e post fronteriso Kerem Shalom na candela.
Egipto, cu mayoria di tempo ta tene su frontera cu Gaza cera, diasabra a habri esaki pa un periodo di cuater dia.
E manifestacion di diabierna a bin tres dia despues di e traslado oficial di e embahada Mericano for di Tel Aviv pa Jeruzalem. Tambe e ta conmemoracion di diamars di “Nakba” (e catastrofe na Arabier), cu ta recorda e Palestinonan e creacion di Israel y e exodo di cientos di miles di nan.
Israel ta cera paso fronteriso cu Gaza
TEL AVIV, Israel- Diasabra Israel a cera e pasada fronteriso cu Gaza, Kerem Shalom. Esaki ta door di e dañonan sufri durante e protestanan Palestino. Ehercito Israeli a bisa cu prome lo drecha e paso fronteriso aki y despues lo evalua si e lo wordo habri di nobo. Pero e paso lo keda habri pa yudansa humanitario.


text:
Serbia
Serbia (na serbiano Cpбиja, Srbija), ofisialmente Republika di Serbia (Peпyблиka Cpбиja, Republika Srbija), ta un Estado di sur ost di Oropa, na e region den Balkan. E ta limita ku e Hongaria, e Romania, e Bulgaria, e Macedonia, e Albania, e Montenegro, e Bosnia Herzogovina y e Kroatia. Serbia ta konsidera Kosovo komo un parti integral di Serbia. E kapital ta Belgrado, ku te 1990 tabata tambe e kapital di Yugoslavia. Prome ku e desintegrashon di Yugoslavia Serbia tabata un di e seis Republikanan ku tabata forma huntu Yugoslavia.


text:
Fret ta bulto chikito cu parce cayo riba cuero di hende; nan superficie no ta liso. E causa di nan ta un infeccion di virus di e cuero. Nan ta masha poco contagioso.
Generalmente nan ta disparce di mes.
Bo mester tene masha hopi pasenshi si, pasobra tin biaha esaki por dura masha hopi aña mes.
CUIDO PROPIO:
LOKE BO MES POR HACI
Den tratamento di fret pasenshi ta e miho sistema di curamento. Sinem-bargo, si nan ta riba bo man of riba bo cara, por ta hopi dificil pa carga e pasenshi ey. Purba e ora ey cualke remedi contra fret cu bo por haya den comercio.
TUMA CONTACTO CU BO DOKTER DI CAS
- Si bo no por logra kita e fret(nan).
- Si un fret cambia di colo of cuminsa sangra.


text:
ORANJESTAD - Recientemente Minister di Finanzas Angel Bermudez a entrega e asina yama “epaulet” di uniform, na Director di Departamento di Aduana Aruba (DAA), Sr. Roderick Croes, pa asina refleha e posicion di ehecutivo maximo di DAA.
Mr. Croes a keda apunta pa Conseho di Minister como director na Mei di aña 2015 y consecuentemente na April di aña 2016, Gobernador di Aruba a firma su decreto. Segun e mandatario di finanzas, despues cu a finalisa e procedura completo cu ley ta exigi pa cu nombramento di Director Croes a entrega tambe e “epauletnan” pa su uniform.
“Mi ta hopi satisfecho cu e trabounan realisa desde cu Ricky a keda nombra como director na Departamento di Aduana, sin embargo ainda tin hopi reto y desaroyo cu ta tumando luga pa nos eleva e servicio di nos Departamento di Aduana”, asina Minister Bermudez a expresa.


text:
Aruba sigur ta keda triunfa den e area di beyesa internacional. Nos a ricibi e grato noticia cu Diana Bikker, kende a competi na Jamaica, a competi den e certamen di Mrs United Nations y a gana e titulo di Señora Turismo y Personalidad. E Certamen di Mrs. United Nations ta un evento internacional, treciendo hunto representantenan di un rango amplio di comunidad y cultura rond mundo. For di e estadonan culturalmente diverso di mundo, e delegadonan ta enfoca pa comparti valornan comun y acapara amistad internacional y comprondemento.
Sigur den esaki Aruba a sa di sobresali unda cu Diana Bikker sigur a sa di representa e amabilidad y cordialidad cu e pueblo Arubano. Palabra di pabien ta bin di parti di su coleganan di Cuerpo Policial y tambe di henter pueblo di Aruba. Diana lo bin bek Aruba cu Copa Airlines, diahuebs, dia 13 di Juli pa 3’or y 33 di atardi. Ban ricibi nos Reina Diana na aeropuerto.
Diana Bikker a gana Señora Turismo y Personalidad na Jamaica
Aruba sigur ta keda triunfa den e area di beyesa internacional. Nos a ricibi e grato noticia cu Diana Bikker, kende a competi na Jamaica, a competi den e certamen di Mrs United Nations y a gana e titulo di Señora Turismo y Personalidad. E Certamen di Mrs. United Nations ta un evento internacional, treciendo hunto representantenan di un rango amplio di comunidad y cultura rond mundo. For di e estadonan culturalmente diverso di mundo, e delegadonan ta enfoca pa comparti valornan comun y acapara amistad internacional y comprondemento.


text:
Willemstad - Obra Públiko ta anunsiá ku ta asfaltá Kaminda pa Wespen, entre Wacawa i Savonet, riba dianan djamars 20 i djárason 21 di yüni próksimo.
Ta asfaltá mesora e espasio di parker di Parke Kristòf tambe. Pa e motibu aki, e pida kaminda, entre kilometer 3.600 i kilometer 4.750 di e kaminda pa bai Wespen, ta será riba e dianan menshoná, entre 7’or di mainta i 5’or di atardi.
Tráfiko ta desviá via di e ruta Soto - Santa Cruz - Lagun durante e dianan i oranan menshoná. Kontratista Aliansa Civil & Road Works BV i Obra Públiko ta pidi komprenshon pa e trabounan ku mester tuma lugá i ta pidi públiko pa tene kuenta ku e desviashon.


text:
ORANJESTAD – Ayera a duna inicio na locual ta Opening Day 2017 pa e ekipo di Boston Red Sox unda cu e astro Arubano y unico pelotero representando Aruba a habri temporada batiando di 6 den lineup y fildiando den short pa e ekipo di Red Sox.
Manager John Farrell a indica cu e cambio den lineup ta muestra di e profundidad cu e ekipo di Boston Red Sox tin y cu probablemente lo analisa durante temporada si Bogaerts lo keda bati na di 6 den e lineup.
Pero pa Bogaerts, Opening Day no por a bai mihor unda cu e ta bati pa 2 hit den 4 turno y ta roba dos base durante di e wega cu nan ta gana cu score di 5-3.
Mester remarca cu Xander Bogaert ta e di dos hungador cu mas hopi hit desde temporada 2015 tras di Jose Altuve di Houston Astros.
Nos di Sports Zone Aruba ta desea Xander Bogaerts tur clase di exito!


text:
ORANJESTAD (AAN): Fundacion Movemiento ta bida (FMTB) kier anuncia na tur e fanaticonan di bon fiesta cu e aña aki diasabra dia 11 di november ta celebra nos di “6” Fundraising “Nochi di Baliadornan” den Renaissance Covention Center for di 8 or te cu 1 or.
Manera tur aña e fiesta aki lo hiba bo back den tempo y laga bo pasa un anochi inolvidabel.
FMTB a tene cuenta cu tur hende y a baha e prijs di entrada, dunando asina back na tur esnan cu semper a yuda nos, juda otro.
Lo bai tin 3 banda fuerte cu lo demonstra cada uno loke nan tin aden y specialmente con bon nan por laga bo balia ,canta y goza. The Strangers y The NewTramps lo tei presente pa hiba tur hende den trance formal gozando di e anjanan 60 te cu 90.
Ban back den tempo di Shindig y Flower Power. Temponan dushi di Aruba unda fiestanan tabata cuminsa diadomingo merdia 2’or . Ken no ta corda e fiestanan den Club Surnam, Club Orquidia, Bonaire Club, Eagle Club , Strand Hotel y hopi lugarnan mas rond di Aruba unda e teenagernan tabata goza.
Pa e aña aki FMTB a haya e top artista di Corsow Edsel “Payo”Juliet cu su Banda Loca cu a coopera y a disidi cu e lo bai duna e anochi aki un extra swing cu su cancionan conoci di tur tempo manera, Dale cu Awa, Ata e fiesta ta bai cuminsa, Bo no ta bira bieuw y awor e la caba di lanza su ultimo produccion Respeta Cultura.
Ambiente lo ta bai tin diasabra anochi dia11 di november den Renaissance Convention Center cuminsando for di 8’or te cu 1’or. Un bataya fuerte di e bandanan caminda nos tur lo pasa un anochi sumamente agradabel topando amigo y amiganan di e tempo ei.
Busca bo caarchi na Cliffix, Cas di Cultura, Precious Anardey y na oficina di FMTB na IBISA.
Corda cu entrada ta limita dus cumpra bo caarchinan na tempo pasobra e fiesta aki no ta bai worde ripiti. Baliamento ta sumamente bon pa tur hende asina ta no keda cas pa otro conta bo con dushi nan a pasa. Ta warda un y tur.


text:
Reino Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Reino Hulandes ta un Reino ku for di 1954 ta konsistí di diferente país. Aworaki Reino Hulandes ta konsistí di cuater país: Hulanda, St. Maarten, Korsou i Aruba. Te ku aña 1975, Surnam tabata un país den Reino Hulandes. Nieuw Guinea tabata un país den Reino Hulandes te ku aña 1962. E Reino ta un monarkia federal ku e Rei di Hulanda komo kabes di estado. E relashonan entre e paísnan den reino ta skibí den e Statuut di 28 òktober 1954. Difisil ta pa mira e diferensia entre e Reino Hulandes (e tres paísnan) komo monarkia federal i e país Oropeo (Hulanda) ku ta karga e mesun nomber.
Kontenido
HistoriaEditá
Desde 1955 e Teritorio Insular Autonomo di Aruba a introduci su propio Escudo y desde 1976 su propio Himno y Bandera nacional y a base di un Referendum teni na maart 1977 a skoge tambe pa su Independencia, pa a bira un Pais politicamente completamente separa y independiente, completamente para riba su mes y un Estado Miembro di un Reino Hulandes den forma di un commonwealth segun e modelo di e Statuut di Westminster y e Commonwealth Britanico, consistiendo di cuater Pais, manera tawata e deseo di e pueblo ancra tambe caba for di augustus 1947 den un staatstuk oficialmente presenta y publica.
PaísnanEditá
- Hulanda (inkluyendo Boneiru, Sint Eustatius i Saba komo munisipionan hulandes, e islanan BES)
- Korsou
- Sint Maarten
- Aruba
Kabes di EstadoEditá
Rei Willem-Alexander di Hulanda. Rei Willem-Alexander ta kabes di estado di henter Reino Hulandes: cu ta consisti di e cuater nacionnan y paisnan separa y independienteHulanda, Aruba(1986), Curacao i St. Maarten (2010) .
Gobiernu di ReinoEditá
E Gobièrnu di Reino ta konsistí di e Rei di Hulanda (Rei Willem-Alexander) i e Ministerraad di Reino cu ta konsistí di e Ministerraad completo di Hulanda hunto ku e tres Ministernan cu cada un ta representa un di e tres paisnan Aruba, Curacao i St. Maarten.


text:
Brazil
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Brazil ta un país ku ta keda na kontinente Sur Amérika. E nòmber ofisial di e pais ta Republika Federativa di Brazil. E kapital di Brazil ta Brasília. E suidatnan mas grandi di Brazil ta São Paulo y Rio de Janeiro. Brazil su superficie ta enorme y e pais su poblashon ta hopi grandi tambe.
E lenga materno di e poblashon ta e Portugues.
E desaroyo di e pais ta hopi grandi tambe.
Brazil tin 26 statnan i e Districto Federal unda keda Brasília e kapital di e pais
Statnan den Brazil i su kapital[editá | editá fuente]
- Acre - Rio Branco
- Alagoas - Maceió
- Amapá - Macapá
- Amazonas - Manaus
- Bahia - Salvador
- Ceará - Fortaleza
- Espírito Santo - Vitória
- Goiás - Goiania
- Maranhão - São Luís
- Mato Grosso - Cuiabá
- Mato Grosso do Sul - Campo Grande
- Minas Gerais - Belo Horizonte
- Pará - Belém
- Paraiba - João Pessoa
- Paraná - Curitiba
- Pernambuco - Recife
- Piauí - Teresina
- Rio Grande do Norte - Natal
- Rio Grande do Sul - Porto Alegre
- Rio de Janeiro - Rio de Janeiro
- Rondonia - Porto Velho
- Roraima - Boa Vista
- Santa Catarina - Florianópolis
- São Paulo - São Paulo
- Sergipe - Aracajú
- Tocantins - Palmas


text:
WILLEMSTAD – Un di tres partido pa por laga refineria Isla sigui traha. Ku esaki tambe gobièrnu di Kòrsou ta spera di evitá un krísis grandi for di dia ku ConocoPhillips a pone beslag riba PdVSA.
Den un konferensha di prensa gobièrnu a trata espesialmente di trankilisá pueblo. “No tin motibu pa pániko”, segun promé minister Eugene Rhuggenaath. Anteriormente e sindikatonan PWFC i APRI, ku su presidente Gherrel Remilia, a indiká ku tin hopi intrankilidat bou di personal di refineria. E direktiva di refineria no ta bisa nada, lider di sindikato Angelo Meyer di PWFC ta bisa, loke ta kontribuí na e intrankilidat.
‘Hurídikamente posibel’
Awor gobièrnu ta spera pa promé yega na un solushon den un kombersashon ku PdVSA i ConocoPhillips. Pero minister di Desaroyo Ekonómiko Steven Martina ta enfatisá tambe e búskeda urgente di un di tres partido, ‘e solushon di un ‘joint effort’.
“Suponé ku e beslag keda, e ora ei bo por kumbiní ku PdVSA ku otronan ta importá zeta krudo, djei refineria ta hasi su trabou i por kumpra e produkto final.” Hurídikamente esaki ta posibel e minister ta bisa, pero e kompania venesolano mester koperá si.
Ayera atrobe e nòmber di BP britániko a kai, ku kende Kòrsou den pasado yega di a firma un deklarashon di intenshon kaba. Tin otronan tambe, Martina ta bisa, pero gobièrnu no ke menta nan nòmber promé ku ta mas konkreto.